Elkarrizketa: Nikolas Zendoia\nNikolas Zendoia –\nElkarrizketa hau Zarauzko Hitzak eta Erlo Telebistak egin dute elkarlanean.\n«Papertxoaren aurrean jaun eta jabe sentitzen naiz»\nAritz Mutiozabal 2017-07-13 08:00 KULTURA\n2004tik hona sortutako ia 50 bertso sorta bildu ditu Nikolas Zendoiak Odei guztien azpitikliburuan. Kajoiari «hustualdi ederra» eman badio ere, aitortu du erne jarraitzen duela bertso berriak sortzen.\nTenple handiko bertsolaria izanagatik, ez dela inoiz plaza gizona izan dio Nikolas Zendoiak (Aia, 1941). Zarauzko bizilaguna erosoago sentitzen da bere bertsoak paper isiletan arkatzarekin abesten. Beti bakarka, kartzelako gaian bezala. Baina bere sormenek bozgorailurik ere izan dute, eta Auspoa bildumaren babesean plazaratu dira. Odei guztien azpitik da bere azken emaitza, ibilbideko laugarren liburua.\nZure aurreko lanaren izenburuari –Sasi guztien gainetik prosa liburuari– segida ematen badio ere, bertso idatzietara itzuli zara liburu berrian. Loturarik ba al dute?\nLiburu guztiek dute lotura elkarren artean, eta izenburuak ere horrela gertatu dira. Sasi guztien gainetik liburua El Diario Vascorako prosa lanekin eginda dagoen arren, honako hau ia bertso hutsekin egina dago, nire lehen liburuak bezala. Baina zerikusi handia dute, eta antzematen da egile berarenak direla. Bakoitza mundu bat da, eta bakoitzak du bere hizketarako era. Eta nirea ez da egungo euskara berri hori, h hizkiarekin-eta idatzitako. Nik baserrian ikasi nuena eta orain kalean dabilkidana erabiltzen dut. Antzekoak dira, eta idazteko orduan ere bai.\nBeraz, agerikoa dena da zure berezko estiloa, zure idazteko era hori, umore ukituarekin.\nNik uste dut nire liburu guztiek dutela naturaltasun puntu bat. Ni ez naiz ikasia. Nik ez dut egin urrutirako bidaiarik bazterrak ikusteko. Herrian bizi den baserritar bat naiz bakarrik. Azken finean, bakoitzaren naturaltasuna azaltzea da kontua eta kito. Hortik aurrera alferrik da, ez baita ezer gehiagorik behar.\nAzken 12 urtetan idatzitako bertsoen bilduma bat da liburu berria…\nHori da, bai. Ez dakit zenbat urtetako bertsoak bildu ditut, kajoian gordetzen joan naizenak eta sariketetara bidaltzeko asmoz landutakoak. Pello Esnalek duela bi urte esan zidan liburuxka batean jaso beharko genituzkeela horiek, lan handia zegoelako egina. Beraz, kajoiari hustualdi ederra eman diogu.\nKajoiari bakarrik ala zu zeu ere hustu zara sortzaile gisa?\nEz, nire burua ez da hustu kajoiarekin batera. Burua beti lanean dago, eta zentzua inoiz ez dago lo. Esna egon behar du beti, gainera. Idazlanak ahalik eta ondoen egin nahi badituzu, zentzua beti eduki behar duzu erne. Lotan uzten baduzu, kostatu egiten zaizu berriz hastea. Eta ez hori bakarrik, zeure umorea ere zaindu beharra daukazu. Tristurak ere bai, beharrezkoak direlako. Esaterako, niri atera zaizkidan bertso sorta gustukoenak disgustutxoren bat izan eta pixka bat apal egon naizenetan sortutakoak dira. Esan bezala, zentzua ez dago lo, eta une tristeetan ere bilatzen zaitu. Oso oinarrizkoak dira horiek.\nBertso paper lehiaketak pizgarri al dituzu bertsolari bezala erne jarraitzeko?\nBai, bai. Ni bezalako batek ezin du distiratu sariak irabazten… Noizbehinka gertatuko, bai, betiko bitxikeriak kontatzen ditudalako. Nolanahi ere, jende ikasia dago egun, bai gaztea bai heldua. Gaurkotuta daude, eta oso ongi menderatzen dute idazkera. Nik uste dut aparteko bat naizela, inguruari eusten ari den bazterreko zutoin bat bezalakoa.\nEskola zaharreko bertsolaria zara, baina ez horrenbeste plaza gizona?\nHori inoiz ez, eta pena handia dut. Zaletasuna izan nuen, eta pixka bat ere egin genuen: garai hartan egun baino bertsolari gutxiago ginen, eta 1989ko Txapelketa Nagusian Gernikako finalaurrekoetaraino iritsi nintzen. Baina ez naiz sekula plaza gizona izan, eta horrek badu bere azalpena. Nik ez dut distiratzeko moduko ahotsik izan inoiz, eta ahotsik ez duen bat ezin da izan plaza gizona. Ahots ederrak asko janzten du, eta lagundu egiten dio bertsoari. Nik, ordea, ez dut halakorik izan eta jende aurrean aritzeko ere ez dut inoiz balio izan. Hori garbi ikusten dut.\nErosoago sentitzen al zara etxean koaderno batean idazten?\nOrduan, bai. Papertxoaren aurrean jaun eta jabe sentitzen naiz. Arkatza hartu eta paperaren aurrean nagusi jarri behar zara, bestela ez duzu biribilketa goxorik lortuko. Eta mometu horietan, ahal baldin bada, gainera, bakarrik egon. Egongelan banago atea ixten dut edo bestela parke batera joaten naiz, betiere bakardadearen bila. Gauean ere lan asko egiten dut, batez ere zuzentzen. Isiltasunean gauzak garbiago ikusten ditut, eta garbi ikusi ezean, ez dira jende aurrera atera behar. Argi eta garbi izan behar duzu zeure baitan.\nBertsoak zer idazten dituzu bat-bateko izaera horretatik ala buruan jada argi dituzunean azaleratzen dituzu?\nGehienetan ustez buruan garbi ditudanean idazten ditut. Baina bertso sortari hamaika buelta ematen dizkiot, beti zer hobetua bilatzen eta bilatzen. Liburu baten amaieran ere begira jartzen zara ea akatsik badagoen… Gauza bat da, ordea, bertsoa nola osatu nahi duzun, eta beste bat da erakarketa. Kontatu nahi duzun hori eta erakargarritasunak bat egiten dutenean, orduan daukazu ongi eginda.\n52 urterekin hasi zinen bertso sortak idazten, eta bi hamarkada pasatxo daramazu zeregin horretan, hainbat sari lortuz.\nBegira, liburu hau txukuntzeko eta bukatzeko lanak egiteaz gain, aurten lau bertso sorta idatzi ditut, eta horiei bueltak ematen nabil, norabait bidaltzeko asmoarekin; izan ere, Lazkao Txiki sariketa badago, Basarrirena ere etorriko da, eta aurten Enbeitarena ere izango da. Horietara aurkezteko zerbait eduki behar duzu, baina ez edukitzeagatik. Gai batek jo behar zaitu, eta gai batek jotzen ez bazaitu alferrik da. Alde handia dago gaia bultzaka datorkizun ala zuk zeuk tiraka hasi behar duzun.\nLiburuko gaien artean, familia askotan agertzen da: bilobarekin egindako tratua, emaztearekin duzun harremana, amona, hil zen txori hura…\nBai, ni beti zain nago bitxikeriaren bat edota heldu bide bat non topatzen dudan. Baina baita norbaitekin hizketan ari baldin banaiz ere. Gustatzen zait entzutea; izan ere, entzuten ez baduzu, ez daukazu hitz egiterik. Horrek esan nahi du jendearengandik asko jaso dezakezula. Horretarako, begiak eta belarriak adi izan behar dituzu.\nBilobarekin nintzela, adibidez, lorategian zozo bat topatu nuen saltoka. Zera esan nion: «Jokin, aitonak zozoari bertsoak egiten badizkio, lagunduko al didazu horiek abesten?». Erantzun zidan saria emanez gero kantatuko zukeela. Hirugarren saria eskuratu nuen Lazkao Txiki lehiaketan. Orduan, bertso sorta bat osatu baldin banuen bilobarekin, liburuan jarri beharra neukan. Liburuko azalean agertzen den mutiko hori da nire biloba.\nHori izan al zen zure saria?\nLiburuan agertzeaz gain, eskupekoa ere iritsi egin behar zaio. Jokin apur bat zazpikia da, San Fermin egunekoa, urteko zazpiarren hilabeteko 7koa…Beraz, zazpi zenbakiarekin badu lotura estua. Zazpi urte zituela, zazpi zazpikorekin bertso sorta bat egin nion. Logelan du zintzilikatuta. Zazpi euro eman nizkion.\nLiburuaren hitzaurrean zera diozu: «Birigarroa badoa bosgarren kabiaren bila». Hurrengo liburuan pentsatzen ari al zara?\nNik inoiz ez dut pentsatu «liburu baterako lanak egin behar dizkiat». Inoiz ez, ez bigarrengoarekin, ez hirugarrengoarekin…Nik lanak ahalik eta txukunen egiten jarraituko dut, eta, ondoren, geroak esango du badagoen ala ez dagoen, eta egonda ere, horrek merezi duen argitaratzea ala ez.\nAurten lau bertso sorta egin ditut, eta aspalditxoan ez zait sari txikiren bat edo beste erori. Sari bat jasotzea, gaztetxo batzuen ondoan agure bat gailentzea, hori handia da, eta jasoko banu, horrek animatuko ninduke; bestela, ezkutatzen joaten zara. Nik ez dut esango aterako denik, urte asko baititut, eta liburuxka bat egiteko denbora asko behar da. Urteei lasai pasatzen utzi behar zaie, eta bitartean zure lanak txukun egiten jarraitzen baduzu, denborak esango du. Geroak esango du.\nZure lehen liburuari Beranduko birigarroa jarri zenion. Zeure burua birigarrotzat al duzu?\nGarai hartan Antonio Zavala, Pello Esnal eta hirurok bildu ginen meriendatxo bat egiteko. Zavala segituan hasi zen hari muturrari tiraka: «Horrenbeste bertso baldin badituzue, liburu bat osatzeko baduzue nahikoa materiala. Ez badira jasotzen, galdu daitezke, beste asko galdu diren bezala». Nik esan nion ni beranduko birigarroa nintzela, aitona aspaldi egin nintzela. Begira-begira jarri zitzaidan, eta esan zidan: «Zer axola du horrek? Izenburua ere zerorrek esan duzu». Hortik sortu zen, besterik gabe. Gerora etorri zen Egan dijoa bigarren lana.\nEsnalek, ondoren, El Diario Vasco egunkarian sei urtez argitaratutako nire testuak bildu zituen Sasi guztien gainetik izeneko liburuan. Beraz, derrigor jarri behar zitzaion Odei guztien gainetik izenburua lan berriari. Hala ere, ez naiz joan liburuen bila; hizketaldietatik atera dira. Baserritar batentzat behintzat bada nahikoa.\nTags: elkarrizketa Nikolas Zendoia odei guztien azpitik zarautz


Stratford ingeles-akademia Lasarten - Cambridgeko azterketen prestaketa\none to one banakakoak\nCambridgeko ESOL (English for speakers of other languages) azterketa ezagunak dira edonon. Bertako tituluek nazioarteko onarpena dute ingelesaren ezagupen-mailaren froga ofiziala gisa, eta horregatik dira estimatuak lan-munduan.\nGainera, Cambridgeko Ziurtagiriek entzute handia dute lan munduetan ez ezik hezkuntzakoan ere. Ikasleari baliotsuak zaizkio bere aurrerapena egiaztatzeko, eta motibazio-iturri izan ohi zaizkio hizkuntza are intensitate handiagorekin ikasten jarraitzeko.\nCambridgeko azterketen prestaketa lasarten\nSTRATFORD ingeles-akademia bikainak lortzen\ndituen Cambridgeko ESOL azterketen IKASTEGI\nPRESTATZAILE OFIZIALA da, eta azterketa\nhoriek prestatzeko klase bereziak eskaintzen ditu.\nCAMBRIDGEKO ESOL azterketak Preliminary English Test)\nKET ( Key English Test) , PET, FCE ( First Certificate in English), CAE (Advanced) prestatzen ditugu horretarako bereziki diseinatutako klaseetan. Nahiago baduzu, era intentsiboko banakako klaseetara etor zaitezke.\nCambridge ESOL ikastaroei buruzko argibide gehiago:\nSTRATFORD akademiak matrikulaziorako eta ziurtagirietarako beharrezko tramite guztiak doan egiten dizkie ikasleei\nCaddie enparantza 9 - 1º B


Agur, nick, eta eskerrik asko!!! (eta 2) | Teknopataren txokoa\n2012(e)ko apirilak 10 Blogosfera 3 iruzkin\nAste osoa lanean eman ondoren, zapatu goiza ere nick prestatzen: tak-tak-tak-takakakatakatak\n2009a amaitzerako hobetzekoen zerrenda luze bat bagenuen, eta Rubenek oso argi zuen: formatuak astindu handi bat behar zuen. Eduki laburragoak behar genituen, eta erritmo biziagoa. Horrela, albiste laburrak eta ‘webkulturak’ sartzea erabaki genuen, web kulturaren inguruko pieza laburrak, minutu pare batekoak. Hasieratik kaotiko samarra zen lan antolaketa ere apur bat ordenatzea erabaki genuen, eta edukiak lantzeko erritmo eta epe jakinak jartzea, ordura arte bizi ginen anabasa hura apur bat ordenatzeko ahaleginetan…\nEmaitza? Tira: saioak berak eskertu zuen formatu aldaketa, nire ustez. Ordura arte hamar-hamabi minutuko pasako elkarrizketak zirenak 6-7 minutura ekarri genituen, eta saio bakoitzeko askoz ere eduki gehiago sartu: asteko albisteak, webkulturak, bitxikeriak. Saioa dinamikoagoa zen, bai, baina edukiak ‘erretzeko’ kapazidadea ere biderkatu egin zuen… eta lan erritmoaz zer esan: albisteak ‘freskoak’ izateko (hau da, aste batetik besterakoak gehienez) azken-azken orduan idatzi behar ziren, gaupasa amaitu ezinetan editatu, saioak ETBn ‘in extremis’ entregatu, emisio ordua baino lehentxeago, hango ‘ingesta’ saileko langileen haserrea (arrazoi guztiarekin) piztuz…\nTaldea handitzeko ordua\nGero eta argiago zegoen lan-taldea indartu beharra zegoela erritmoari eutsi ahal izateko. Garazik Madril aldera alde egin zuen, eta edizio lanak egiteko Bittor Gonzalez eta Eraitz Loiti gehitu ziren lan-taldera, eta Sara Gandara eta Arantza Garces bera ere erredakzio lanetan hasi ziren. Horrekin nahikoa ez eta, pixkanaka-pixkanaka, lan-taldea osatzen joan zen: bideogintzan sartuta zebilen Haritz Rodriguez ere kolaborazioak egiten hasi zen.\nOrdurako, ETBn arazo ekonomikoak agertzen hasi ziren han eta hemen. Kultura kate gisa sortu zen ETB3ren izaera bera ere aldatzen hasi zen aurrekontuari aurre egin ezinda. ETB3ren hasierako ikurrak ziren saioak bata bestearen atzetik jausten hasi ziren: Martina eta Burp! bata bestearen atzetik joan ziren. Kalifornia ere Luis Mendizabalen erretiroarekin bukatu zen…\nNick ere bide beretik ez joateko aukera bakarra eman ziguten ETBn: saioa ETB2rako ere prestatzea, hartara aurrekontua kate bien artean banatzeko. Programak oraindik zeresana bazuela uste genuen, eta Rubenek zioenez, gazteleraz ere egitea nazioarteko publikora zabaltzeko aukera ere bazen. Proposamena onartu genuen.\nEta lana bikoiztu egin zen: aurkezpenak eta lokuzioak birritan grabatu, azpitituluak hizkuntza bietan jarri… . Saioak gero eta eduki-gose handiagoa zuen gainera, eta denbora behar izan genuen erritmo berrira egokitu arte. Presioa oso handia zen, eta horrek gorabeherak ekarri zituen taldera: Dabid Leon hasi zen edizio lanetan laguntzen, eta Libe Lombraña eta Emma Marin erredakzioan. Lokuzioak egiten zituen Urtzik alde egitea erabaki zuen, eta neu hasi nintzen offeko ahotsak haren ordez egiten, teknika baino gogo askoz ere gehiagorekin. Zorionez, azken denboraldiak Iker Bengotxearen ahotsarekin kontatu ahal izan dugu lokuzioak behar bezala egiteko 😉\nEsfortzuak merezi izan zuen: Vicent Partal, Bernardo Hernandez, Jennifer Preston, Jordi Ribas edo Laura Gomez bezalako pertsonaiak ekartzeko aukera izan genuen, eta elkarrizketatuen jatorrizko hizkuntza euskarazko azpitituluekin agertzeak zentzu gehiago hartu zuen. Buber saria ere jaso zuen saioak. Jolasten ere jarraitu genuen, eta jolasean sortu ziren twitter jarioa zuzeneko emisioan txertatzeko ideia, loturak QR bidez txertatzekoa, pieza bat zeinu hizkuntzan ere ematea…\nAgonia luze bat\nSaioaren azken atalak, ordea, agonia luze bat izan dira: ETBren aurrekontu arazoek eta ildo aldaketek eraginda, azken denboraldiko saioak 2011ko udazkenean ekoitzi behar izan genituen, 2012ko hasieran emateko. Ordurako, ETB3 edukiz hustuta egon da praktikan, eta nabari-nabaria izan da hasieran nick inguratzen zuen programazioaren falta. Gehitu horri taldearen etsipen sentsazioa eta horrenbeste saioren ostean gai berriak topatzeko izan ditugun zailtasunak, denboraldia emititzen hasteko datarekin izandako dantza, askotan futbolarekin bat egin izana, eta saioak emititzeko ordenean izandako despisteak… eta beharbada ulertuko duzue zer zapore gazi-gozorekin geratu garen saioaren atzetik ibili garenok.\nEdonola ere, uste dut oso balantze positiboa egin daitekeela hiru urte hauetan egindakoaz. Hainbat puntu nabarmenduko nituzke:\nTelebistaren ohiko ekosistematik kanpoko talde bati bertan muturra sartzeko aukera eskertu behar diogu ETBri. Gorabeherak gorabehera, uste dut oso puntu freskoa ekarri diola horrek telebistari, eta taldea osatu dugun guztioi piloa ikasteko aukera ere eman digu. Sekula ez nuen pentsatuko telebista saio baten “koproduktore” gisa agertuko nintzenik!!! 🙂\nEsperimentuak gaseosarekin ez, baizik eta saioarekin egin ahal izan ditugu: Twitter zuzeneko emisioan sartzen lehenak izan gara Europan, eta ETBk berak ere aprobetxatu izan ditu esperimentu horren emaitzak. Europa mailako berrikuntza hori euskarazko saio batek egin izana saioa bera, ETB eta euskara bera ere jarri izan ditu mapan. Horregatik bakarrik merezi izan du.\nSarelari eta proiektu asko ezagutarazteko aukera eman digu. Erdaldunak eta euskaldunak. Hemen pasadaz aipatzen dudan zubigintzaren alorrean emaitza onak eman ditu formulak… Bi komunitateek elkarren berri izateko behintzat balio izan du. Hasieran errezelo asko sortzen zizkidan hizkuntz trataera ‘naturala’-ren formulak hikuntz lubakiaren bi aldeak apur bat hurbiltzeko balio izan duela esango nuke (baina beharbada triunfalistegia izaten ari naiz!).\nEnfin, amaitzeko besarkada handi-handi bat bidali nahi diet hemendik saioa aurrera ateratzen lagundu duten guztiei: Arantza, Urtzi, Garazi, Sara, Bittor, Eraitz, Libe, Emma, Dabid eta Ikerri… eta batez ere, ideiak aurrera egin zezan ahaleginak eta bost egin dituzten Cristina eta Rubeni. Sarritan kontrakoa eman zezakeen arren, ohorea izan da zuekin honetan jardutea!\nPingback: Bitacoras.com\t2012(e)ko apirilak 10\nbertol\t2012(e)ko apirilak 13\nETBk ateak itxi eta orain La2n La Nube saioarekin hasi eta kriston arrakasta.\nIkasiko dute bai ETB eta jakingo dute zer galdu duten saioari ateak itxiz.\nIñaki Murua\t2012(e)ko apirilak 13\nEta agonia garaian izan bada ere, ohorea saio horretarako elkarrizketatua izana (lehendabiziko bertsioa hastapenetan izan zen eta hobe hura ez emititzea, karkar)\nPortzierto, Rubenek ezagutzen ninduen baina Libek nire bizitza nahiko arakatua zeukan antza 😉\njoxe\t2012(e)ko apirilak 13\n@Iñaki, etzazuela txarto ulertu e? Fase agonikoan ere oso-oso gustura aritu gara elkarrizketatuen eta haien proiektuen berri jasotzen. Saiatu izan gara langa oso altu uzten… eta horrelako gonbidatuekin ez da oso zaila izan, jeje 🙂\n@bertol, ikusi beharko zer bide hartzen duen La Nube saioak. Argi dago ildo nagusia beste bat dela (saio patxadatsuagoa da Nick baino), baina ez du itxura txarrik… ETBren inguruan: bueno, erabakia dute garai batean (ETB2ri) audientzia handiak eman zizkion programazio ildoa berreskuratzea… Ikusi beharko horrek zer ondorio dakarren, bai.


CAMPAMENTOS DE VERANO - Ayuntamiento de Ansoáin / Antsoaingo Udala\nNafarroako toki entitateetako euskara zerbitzuek euskararen erabilera sustatzen dute eskolaz kanpoko jardueretan. Hainbat jardueren bidez egiten dute, besteak beste D ereduko haurrentzako udako kanpaldien bitartez. Euskararen erabilera lagunen artean indartu nahi dute.\nD ereduko ikasleentzat egokiak diren kanpaleku zerrenda bat eratu dute udal euskara zerbitzuek. Haurren arduradunek aukeratu beharko dute udalekua, matrikula han egin, eta antolaketari dagozkion gaiak kanpaleku horren arduradunekin moldatu beharko dituzte.\nGero, haurrek kanpalekuetan parte hartu ondoren, Antsoaingo Udalak matrikularen zati bat diruz lagunduko du. Diru-laguntza* eskatzeko epea iraila izanen da.\n*Udaleku horiek 5 egunekoak izan behar dute gutxienez. Aukeratzen duzuen udalekuaren esku-orria eta matrikularen bankuko ordainagiria gorde. Diru-laguntza eskaera egiterakoan, derrigor aurkeztu beharko dira (beste zenbait dokumenturekin batera). Matrikularen ordainagiriak (banketxeak emandakoa), matrikularen %100 ordaindua dagoela erakutsi behar du, eta argi adierazi behar du ORDAINTZAILEA NOR DEN, ZEIN ENPRESARI egiten zaion ordainketa eta zertarako, hau da, KONTZEPTUA (haurraren izen-abizenarekin); bestela, ezin izanen dira ordainagiriak onartu.\nLH-digitala DBH-digitala eskaintza osoa DBH-digitala eskaintza osoa\nLaster zintzilikatuko dugu 2019ko diru-laguntza deialdia.


Diskriminazioak, pobreziak eta analfabetismoak emakume izena dute\n- 10 emakumetik 7 pobrezia mugaren azpitik bizi dira, eta irakurtzen eta idazten ez dakiten pertsonen % 64 emakumeak dira.\n- Hainbat ekitaldi egingo dituzte gaur munduan berdintasuna aldarrikatzeko.\nHainbat ahotsek emakumeen eta gizonen arteko berdintasunaren alde oihukatuko dute gaur mundu osoan, Emakumearen Nazioarteko Eguna dela eta.\nEmakumeen egoera hoberen salatu duen kanpainetako bat elkarte ingeles batek egin du eta azken James Bond, Daniel Craig, du protagonista.\nBideo batean, aktore ingelesa emakume mozorrotuta agertzen da, emakumeek pairatzen dituzten tratu txarren eta diskriminazio datuak entzuten. Craigek ez ditu gustukoak datuak, eta beraz, emakume ile-ordea eta belarritakoak kendu ditu, egoera ikusita gizon izatea nahiago duela iradokitzen.\nElkarteek gaur mahai gainean jarri dituzten datuak ez dira batere baikorrak: Espainian, emakumeek gizonek baino 5.300 euro gutxiago kobratzen dituzte urtean, Ogasun Teknikarien (Gestha) ikerketa baten arabera, eta indarkeria matxistaren gaitza ez da sendatzen. Aurten, bikotekideek edo bikotekide ohiek 14 emakume hil dituzte dagoeneko, hots, iazko epe berean baino sei gehiago. Azken hilketa atzo bertan jazo zen, Fuente el Saz del Jarama herrian (Madril).\nLana eta familia bateragarri egiteko zailtasunak eta lan-merkatuaren diskriminazioa XXI. mendeko emakumearen beste oztopo batzuk dira. Adibide bat: Ibex 35ean kotizatzen duten enpresen administrazio kontseiluetan, emakumeak % 10,8 baino ez dira.\nMundu mailan, diagnosia larriagoa da, pobrezia eta analfabetismoa ere emakumeen gaixotasun baitira. Munduko Bankuaren esanetan, hamar emakumetik zazpi pobrezia mugaren azpitik bizi dira, eta irakurtzen eta idazten ez dakiten pertsonen % 64 emakumeak dira.\nAurten, Emakumearen Nazioarteko Egunaren 100. mendeurrena da, eta hezkuntzan, prestakuntzan eta zientzia eta teknologian berdintasuna eskatzea aldarrikatzea da NBEren gaurko helburua. Euskadin, emakumea gure gizarteko erabakitze-guneetan egotea da Emakunderen kanpainiaren oinarria.\nBere aldetik, Michelle Bachelet NBE Emakumeak erakundeko presidenteak hainbat plataforma sortzeko konpromisoa hartu du, sexu esplotazioa eta lan merkatuko diskriminazioa amaiatzea helburu. Erronka nagusietako bat, gainera, mundu arabiarrean emakumeen papera sustatzea izango da.\nEmakumearen Eguna dela eta, hainbat ekitaldi egingo dituzte gaur mundu osoan.\nGurean, Iruñean, hitzaldiak, kontzertuak, erakusketak eta zinema emanaldiak egingo dituzte; Donostian emakumeak omentzeko ekitaldia egingo dute Batzar Nagusietan; eta Bilbon eta Gasteizen manifestazioak egingo dituzte.\nMadrilen, Jose Luis Rodriguez Zapatero Gobernuko presidenteak ekitaldi instituzional batean parte hartuko du, eta Berdintasun Balioen Dominak banatuko ditu. Aurten, Celia Amoros filosofoa, Soledad Puertolas idazle eta RAEko kidea, Soledad Gallego eta Susana Olmo (hil osteko aintzatespena) kazetariak eta Josefina Aldecoa idazlea dira saridunak.\nInformazio gehiago:Eitb: Diskriminazioak, pobreziak eta analfabetismoak emakume izena dute\n367 aldiz ikusita


Gipuzkoako 14 gaztek beren enpresa-proiektuak garatuko dituzte nekazaritza-sektorean - Gazteberri.eus\nGipuzkoako 14 gaztek beren enpresa-proiektuak garatuko dituzte nekazaritza-sektorean\nPublished12 uztaila, 2021\nBelaunaldi erreleboa euskal lehen sektoreak duen erronka nagusietako bat da. Horregatik, funtsezkoa da gazteak baserri mundura erakartzea eta, ildo horretan, Gipuzkoako Foru Aldundiak laguntza teknikoa zein ekonomikoa eskaintzen du errelebo hori bermatu ahal izateko.\nHorrela, aipatu erreleboa laguntzeko aldundiak eskaintzen dituen laguntzei esker aurten 14 gaztek (horietatik, 5 emakumek) Gipuzkoako lehen sektorean lanean hasteko aukera izango dute. Izan ere, urtero, GFAk 40 urtetik beherako nekazariei beren enpresak sortzen laguntzeko dirulaguntza deialdia egiten du. Aipatu 14 gazte horietatik 11 gaztek jada funtzionamenduan ziren ustiategien ardura hartuko dute eta beste hiruk, berriz, ustiategi berriak zabalduko dituzte.\nGazteak baserri mundura gerturatzea helburu duen programa horren aurrekontua 2021. urterako 507.910 eurokoa da. Beraz, onuradunek jasoko duten batezbesteko kopurua 39.616 eurokoa izango da.\nAipatu belaunaldi erreleboa laguntzeaz gain, kopuru horrekin ustiapenen garapena eta dibertsifikazioa ere lagundu nahi da. Zentzu horretan, azpimarratzekoa da aurtengo deialdira aurkeztu diren egitasmoen aniztasuna, bai jatorriari dagokionez, bai tamainari dagokionez eta baita jarduerari dagokionez ere. Jarduerak direla eta, badira baratzezaintzarekin lotutako proiektuak, frutagintzarekin lotutakoak, ardi, txerri, behi nahiz hegazti edo erlezaintzarekin lotutakoak.\nDirulaguntzek Europar Batasunaren finantzazioa dute, % 80koa, Landa Garapenerako Europako Nekazaritza (LGENF) funtsaren bidez. Onuradunak Gaztenek 2015-2020 programaren barruan daude. Programa horren xedea da lehen sektorean lehenengoz sartu nahi duten gazteei laguntzak ematea. Horretarako laguntza eskaintzen da egitasmoak garatzeko orduan eta bai enpresa-plan bat aurkezten duten horiei diruz lagunduz ere. Laguntzak, gutxienez, 20.000 eurokoak dira, laguntza onesten denetik lehenengo bi urtetako soldata gisa. Kopuru hori biderka daiteke zenbait aldagaien baitan, baina gehienezko laguntza 70.000 eurokoa izango da.\n289 gazte nekazari berri\nGaztenek programa 2005ean hasi zen eta ordutik hona 289 gaztek hasi dute beren proiektu profesionala laguntza horri esker. Horietatik, gainera, % 38 emakumeak izan direla azpimarratu behar da. Horietatik guztietatik, 175ek hasi dute familiartekoen ustiategiak kudeatzen, belaunaldi txandaketa bermatuz, eta 114k, berriz, negozio berriak ireki dituzte. Abian jarri diren ustiategien arrakasta-tasa oso handia da; haien % 90ek beren jarduerarekin jarraitzen dute. Aldi berean, nekazaritza ekologikoaren gorakada ere aipatu behar da; 2016. urtez geroztik halako 34 ustiategi zabaldu dira.\nPrevious Zabalik da Rockein! lehiaketan izena emateko epea\nNext Winter Fashion Trends: The only looks you need to know.


Euskara ebaluatuko dute amaierako azterketetan | Euskal Herria | Berria\nEuskara ebaluatuko dute amaierako azterketetan\nBileraren ostean atzera egin du Espainiako Gobernuak, eta ebaluazioan sartu ditu hizkuntza koofizialak. Euskarak eta gaztelaniak "oreka" izan beharko dute eskoletan. Estatuak erabateko kontrola izango du "enborreko" ikasgaietan —Historian, kasu—. Abenduaren 19an berriro batuko dira Wert eta hezkuntza kontseilariak.\nWert Espainiako Hezkuntza ministroa.\n2012ko abenduak 4 20:25\nHezkuntza erreformari beste estutu bat eman dio Jose Ignacio Wert Espainiako Hezkuntza ministroak: gaztelania ez den beste hizkuntza batean murgiltze eredua ezartzea debekatu egin du. Euskarak pisu handia galduko du hezkuntzan, Madrilen oraingo proposamenarekin: hizkuntzetan, laugarren izango litzateke, gaztelaniaren eta atzerriko bi hizkuntzaren atzetik. Gaztelaniak eta euskarak “pisu orekatua” izan beharko dute; hala ez dela uste badute, gurasoek eskola pribatuetara bidali ahalko dituzte umeak, eta gero administrazioari pasatu gastuak.\nGaur arratsaldean egin dute bilera Wert ministroak eta hezkuntza kontseilariek. Hego Euskal Herritik, han dira Eusko Jaurlaritzako Hezkuntza sailburuorde bat eta Jose Iribas Nafarroako Hezkuntza kontseilaria. Adostasunik ez dute lortu, eta abenduaren 19rako jarri dute hurrengo hitzordua. Azkena izango dela iragarri du Wertek. Ordurako, Jaurlaritza berria izendatuta egongo da, eta, beraz, EAJren sailburuak joan beharko du bilerara.\nHona Wertek proposatu dituen aldaketa nagusiak:\n1. Hizkuntzak. Gaztelaniaz ikasi ahal izatea “bermatu” egingo du PPk. Murgiltze eredurik ezingo da egin, “oreka” izan beharko baitute gaztelaniak eta euskarak. Zirrikitu bat bada euskarari lehentasuna emateko, baina erabat mugatua: “Tratu berezia eman ahalko zaio hizkuntza koofizialari, baina horrekin ezingo da, inolaz ere, gaztelania diskriminatu”. Ez dute zehaztu “diskriminatzea” zer den, ez “oreka” zeri esango dioten, ez nork erabakiko duen hori. Bidea jarri dute umeak eskola pribatuetara bidaltzeko, gaztelaniaz ikas dezaten; gurasoek ez badute sare publikoan edo itunpekoan ikusten bermatuta dagoela aukera hori, eskola pribatuetara jo ahalko dute, eta gastuak administrazioari pasatu.\n2. Estatuaren kontrola. Hasierako asmoetatik beste urrats bat egin du aurrera Wertek, eta ikasgai batzuen curriculuma erabat kontrolatuko du estatuak. Gaur egun, honakoa da banaketa: Jaurlaritzak eta Nafarroako Gobernuak edukiaren %45 ezartzen dute, eta Espainiak, %55. Wertek orain hurrena proposatu zuen Hegoaldean %35 izatea eta Madrilen %65. Orain harago jo du. “Enborreko” ikasgaietan Espainiak izango du zeresana. Honakoak dira: Gaztelania, Atzerriko hizkuntza, Matematika, Gizarte Zientziak, Biologia eta Geologia, Fisika eta Kimika, Geografia eta Historia, eta Latina. Erkidegoen eta ikastetxeen esku beste ikasgai batzuk geratuko dira; Erlijioa, Plastika, Filosofia eta Gorputz Heziketa, esaterako.\nAmaierako azterketak izango dira DBH eta Batxilergoa amaitzean. “Enborreko” ikasgaiak sartuko dira horietan —estatuak zehaztuko dituenak—, eta “espezifiko” bat. Euskara horiek baino atzerago dago; "espezialitatekoa" izango da. Wert ministroak bileran atzera egin du, eta azkenean Euskara ere ebaluatuko dute azken azterketan. Madrilgo gobernuak izango du proba horiek zehazteko ardura.\n3. Erlijioa. Elizaren aldarriari jaramon egin dio PPren gobernuak, eta arautu egin du Erlijioa ikasgaia nahi ez dutenek beste ikasgai bat eman beharko dutela: Balio Kultural eta Sozialak izeneko ikasgaia izango dute Lehen Hezkuntzan, eta Balio Etikoak, Bigarren Hezkuntzan. Erlijio ikasgaiko kalifikazioek ez dute balioko batez bestekoak egiteko, baina erabakigarri izango dira ikasturtea gainditu edo ez erabakitzerakoan. Herritartasunerako Hezkuntza eta haren ostean Wertek berak proposatutako Heziketa Zibiko eta Konstituzionala desagertu egingo dira.


Webgunearen itxura | Ikapp\nIkapp instalazio batean balio lehenetsiz martxan egongo den Theme-ak Ikapp izena du. Theme berezia da, ezarpen aldaketak onartzen baititu. Horretarako administrariaren menuko Itxura botoia sakatu eta “Ikapp itxura” testu azpian dagoen ezarpenak testuan klikatu. Bertan ondorengo doikuntzak egin daitezke:\nKolore eskema: Webgunearen kolore nagusiak markatzen dira.\nTxandakatu bistaratzeak: Elementu desberdinen bistaratzea kudeatzeko balio du.\nLogotipo irudiaren ezarpenak: Logotipoa goiburuan agertzen den irudia da. Geure kasuan, Ikastolen Elkarteko logoa. Beste edozein logo jartzeko, “Erabili logotipo lehenetsia” kaxa desgaitu eta irudi berria igo.\nLasterbide ikono ezarpenak: Web nabigatzaileetan agertzen den ikonoa zehazteko da. Balio lehenetsiz Ikapp ikonoa egongo da. Beste bat aukeratzeko “Erabili lasterbide ikono lehenetsia” kaxa desgaitu eta berria igo. Iuridak .ico edo .png extensioa izan behar du.\nOgi-papurren ezarpenak: Webgunean ogi-papurrak erakutsi edo ez zehazteko. Ogi-papurrek webguneko edukien bidea edo kokalekua adierazten dute. Edukia menuren batean badago, ogi papurrek oinarrizko orritik edukira daduen pausuar erakutsiko ditu (menu estekaren gurasoak). Aktibatzeko gaitu "Erakutsi ogi-papurrak".\nEstilo ezarpenak: Testu iturri nagusiak aukeratzeko eta goiburuko ezarpenak aldatzeko balio du. Testu iturrietan aldaketa bat egiteko “Hizki ezarpenak” testuan klik egin eta testu familia eta tamaina aukeratu. Goiburu ezarpenetan webguneko hiru goiburuen (main, slogan eta navigation) tamaina eta ordena aldatu daiteke.\nGOIBURU TAMAIA EZARPENAK: Goiburuan hiru atal daude. Goiburu irudia, leloa eta menu nagusia. Hauen kokapena eta altuera aldatzeko aukera dago.\nGOIBURUAREN IRUDIEN EZARPENAK: Goiburuaren atzealdeko irudia zehazten du honek. Irudia aldatzeko “Use the default header_image” kaxa desgaitu eta irudi berria igo. Irudiaren tamaina 965x117 pixelekoa izan behar du ongi sartzeko. Beste tamaina batekoa sartu ezkero, aldaketa gehiago egin beharko dira.\nEdozein aldaketa egin ondoren “Gorde konfigurazioa” botoia sakatzeaz gogoratu. Botoia sakatu ezean, egindako aldaketak galduko dira.\nTheme-aren bitartez regio berririk sortzeko aukerarik ez dugun arren, erabiliko ditugunak aukeratu ditzakegu. Adibidez, “second sidebar” regioa erabiliko ez bagenu, webguneak bi zutabe izango lituzke.\nZenbait blokek, kokaturiko regioaren arabera, itxura aldatzen dute, menuak eta login kaxak adibidez. Blokeak tokiz aldatzeko; administrariaren menuan dagoen egitura botoia sakatu ondoren, blokeak aukeratu.\nBokle bakoitzaren “atala” txokoan, select bat agertzen da. Select horretan Ikapp theme-ak dituen regio guztiak daude. Sistema hau erabiliz blokea zein regiotan agertzea nahi den aukeratzen da. Regioaren barruan duen ordena markatzeko, blokearen ezker aldean dagoen gurutzea erabil daiteke drag and drop (arrastratu) eginez.\nAplikazio batzuk bloke propioak erabiltzen dituzte, baino eskuzko bloke berriak sortzeko aukera ere badago. Horretarako, + gehitu blokea testuan klikatu eta formularioa betetzea nahikoa da. Hauek dira aukera nagusiak:\nBlokearen izenburua: Atal publikotik ikusiko den izenburua. Izenbururik agertzea nahi ez bada; <none> jarri behar da.\nBlokearen azalpena: Blokeak kudeatzean agertuko den testua da.\nBlokearen testua: Bloke barruan nahi duguna jar dezakegu. Hiru testu formatu onartzen ditu: full html, filtered html eta plain text.\nPlain text: Testu planoan idazteko da. Ez du html etiketarik onartzen.\nFiltered html: Html etiketa batzuk onartzen ditu.\nFull html: Html etiketa guztiak onartzen ditu.\nErabiltzaile motaren arabera, testu formatu bat ala beste eskuragarri egongo da. Administrariak denak izango ditu eskuragarri. Aukeraketaren arabera editorea ere aldatuko da. Full html formatua izango da lehenetsitako balioa, gehien erabiliko dena izango baita.\nRegion settings atalean, aurreko pantailan bezalaxe, theme bakoitzean blokea zein regiotan agertuko den zehaztu daiteke. Gogoratu Ikapp theme-a bakarrik erabiltzea gomendatzen dugula.\nVisibility settings atalean aukera gehiago daude:\nOrriak: Blokea orri konkretu batzuetan agertzea edo ez agertzea zehaztu daiteke.\nHizkuntzak: Blokea hizkuntzaren arabera filtratzeko aukera ematen du.\nEduki motak: Blokea ikusgarri jar daiteke eduki mota konkretu bat erakustean ala denbora guztian.\nEdozein aldaketa egin ezkero, “Gorde blokea” botoian klik egiteaz gogoratu aldaketak gorde nahi badituzue.\nWebgune guztietan itxura kudeatzeaz arduratzen direnak CSS fitxategiak dira. Fitxategi hauek aldatzeko aukerarik ez dagoenez, cssInjector izeneko modulua gehitu dugu. Modulu honi esker css arauak berridatzi daitezke. Hau egiteko:\nKonfigurazioa - Garapena - CSS injector\nNahiko bagenu, webgunetik at dagoen CSS bat kargatzeko aukera daukagu. Horretarako honako gida ikusi: Kanpo CSS-ak erabili\nEgutegia balio lehenetsiz itxura konkretu bat dauka. Hau aldatzea ez da erraza, baino honako gida jarraituz edonork egin dezakeen zerbait izango da: Egutegiko Itxura\nEgin nahi duzuena egutegian jai egunak automatikoki gorriz agertzea besterik ez bada, honako beste gida hau jarritu dezakezue: Jai egunak goriz


Faszinantea - Sustatu.eus - Teknologia albisteak\n2013-07-12 : 12:44\n1992an erdaraz egiten genuen lana; orain ez dago dudan... Hartu bide hori, benetan faszinantea baita. Horrela amaitu zuen Antzuolako (Gipuzkoa) Elay enpresako Anaje Narbaizak bere hitzaldia, ekainaren 28an Bai Euskarari Sarien banaketa ekitaldian.\nAnaje eta Elay aitzindariak dira. Enpresa guztientzat, ereduak. Normalizazio fasera pasa dira. Euskara plana, euskara batzordea, etab. desagertu egin dira eta euskara txertatzeko prozedurak enpresa politikan integratu dira erabat. Orain piezak ongi egiten dituzte, segurtasun neurriak errespetatuz, hondakin gutxi sortuz eta euskaraz.\nGoiko adibidean ikusi dugun bezala, espazioak euskalduntzea estrategikoa da hizkuntza batean normaltasunez bizi ahal izateko. Horregatik, berebiziko garrantzia du arlo sozioekonomikoaren espazioetan euskarari lekua egiteak. Lanean ematen dugun denboragatik edota produktu eta zerbitzuen kontsumitzaile garelako, eragina du lan munduak gure bizimoduan eta hizkuntza jardueran.\nHezkuntzaren alorrean inbertsio handia egiten ari gara Euskal Herriko gazteak euskaraz hezteko, ñabardurak ñabardura, eta lurralde bakoitzaren errealitatea ezberdina dela onartuta. Hala aukeratzen duten ikasleek euskaraz egiten dituzte ikasketak bai Unibertsitatean bai Lanbide Heziketan; lan munduan euskaraz aritzeko gaitasuna lantzen eta garatzen ari dira. Tamalez, oro har, eten egiten da lan mundura jauzi egitean. Burututako ahalegina eta inbertsioa antzu geratzen dira hein handi batean.\nBaikorrak baldin bagara, lan munduak hobetzeko izugarrizko tartea duela erakusten digu. Eta Bai Euskararik eragiten jarraitzeko espazioa. Jarraitzeko diot, eragiten ari garelako, eta ez soilik maila teorikoan. Maila praktikoan, eguneroko jardunaz gain, Enpresarean bezalako egitasmoekin [www.enpresarean.org]. Bere bitartez, euskarazko produktu eta zerbitzuak erakusleiho batean jarri ditugu, Bai Euskarari Ziurtagiria duten, eta euskaraz lan egiten duten enpresei eta profesionalei protagonismoa eman nahi diegulako. Bestetik, euskaraz lan egiten duten enpresa horien arteko harreman sarea ehuntzen ari gara, besteak beste euren arteko lankidetza proiektuak bideratu nahi ditugulako.\nLankidetza proiektuak bideratu nahi ditugu euskaraz jarduten duten enpresen artean, eta lankidetza proiektuak bideratu nahi ditugu administrazio eta gainontzeko eragileekin. Konbentzituta baikaude elkarlanean emaitza hobeak lor daitezkeela. Indarrak batzeko premia dago, norabide berean bide egiteko eta arlo honetan lan egiten dugun eragileok irizpide argiak mantentzeko beharra. Ezin dugu, beraz, indarrak, jakintzak, denbora eta baliabideak alferrik galtzeko luxua onartu, norabide berean koordinatu eta zuzendu genitzakeen indarrak sakabanatuz.\nDenok eragile gara, eta hor kokatu behar da Bai Euskarari Ziurtagiriak etorkizunean ere egin nahi duen ekarpena. Baina hori ez da nahikoa. Horretarako, gainera, alor sozioekonomikoan aritzen den aktore bakoitzaren zereginak ondo finkatu behar dira.Garrantzitsua da lan mundua euskalduntzeari begira zeresana duen aktore bakoitzak (administrazioak, enpresek, sindikatuek, langileek, kontsumitzaileek…) zein funtzio bete behar duen argitzea. Guztion arteko elkarlana, osagarritasuna eta laguntza beharrezkoak dira. Horrek mesede egingo dio gure hizkuntzari.\nEnpresa eta pertsona asko murgilduta daude bide faszinante horretan. Bai Euskarari Ziurtagiriak ere urrats biziak egiten jarraitu nahi du, eta jarraituko du, alor honetan esku-hartze zuzena dutenekin. Erronkari erantzukizunez heldu behar diogu, euskaraz lan egin nahi dugulako, euskaraz kontsumitu nahi dugulako, euskaraz saldu eta erosi nahi dugulako. Euskaraz bizi nahi dugulako.\nBai Euskarari Ziurtagiria (zuzendaria)


III. Sagardo Apuruak antzinako tolare-baserri bat berreraiki du - Petritegi\nIII. Sagardo Apuruak antzinako tolare-baserri bat berreraiki du\n2016.11.30 / Azken berriak , kolaborazioak , esperientziak\nHirugarren urtez, Donostiako Bulebarra aldatu egingo da, eta antzinako sagardotegi-baserri bihurtuko, Sagardo Apuruaren ekitaldiaren barnean. Ekitaldi hori ohikoa bilakatzen ari da, eta Gipuzkoako Sagardogileen Elkarteak hor dihardu sagardoaren kultura azaltzen eta gozarazten tolare-baserri berreraikira etortzen diren guztiei. Horretarako, jarduera programa zabal bat izango dugu, eta bertan egongo da Petritegi, hutsik egin gabe.\nSagardo Apurua abenduaren 4an hasiko da, igandearekin, sagardoa Urumeako ibaian barrena iritsi eta bat. Petritegiren taldea arduratuko da hura garraiatzeaz Urumean behera, Lizeaga sagardotegiko lagunekin batera. Bete-beteko ikuskizuna, Frantziako Etorbidean antzeztuko dute, Santa Katalina eta Maria Kristina zubien artean.\nSagardo berria deskargatu eta orduantxe bakarrik emango dugu hasitzat Sagardo Apurua. Bost egunez luzatuko da. Hain zuzen, Sagardo Apurua antzinako kontzeptu bat da, jendea sagardo berria sagardotegietan bertan dastatzera gonbidatzeko erabiltzen zena sasoia hasi baino lehen.\nAurten, zuzenean ikusi ahalko duzu sukaldean nola prestatzen duten; gainera, janaria probatzera emango dute, eta sagardoa dastatzen eta zerbitzatzen erakutsiko. Antzinako tolare-baserrira etortzen bazara, Bulebarreko kioskora, aukera ona izango duzu sagardo motak probatzeko; besteren artean, gurea, Petritegirena. Era berean, programatuta dauden jarduera guztietan parte hartu ahalko duzu. Bertsolariak eta dultzaineroak ariko dira; herri kirol erakustaldiak izango dira, haurrentzako tailerrak eta zenbait txapelketa (hala nola koktelena eta pintxoena).\nApuntatu agendan, zeren eta eguna jarria baituzu Donostiako Bulebarrera agertzeko, abenduaren 4an, 5ean, 6an, 7an eta 8an. Kontsultatu hemen programa osoa.\nOtorduak: asteartetik igandera, 13etatik 15:00etara.\nAfariak, asteartetik larunbatera, 20:00etatik 21:30etara.


Maskarak Euskal Herriko tradizioan - Gaiak - Euskonews\nJosé Antonio QUIJERA\nTestu labur hau osatzen duten pasarte hauek egindako ikerketa zabalaren laburpen txikia da, Eusko Ikaskuntzaren web orrian izen bereaz eta haren zabaltasun osoz aurkitzen dena. Beraz, irakurle interesatua gonbidatzen dugu lanaren aldaera informatikoan murgil dadin adierazpen zabala, oin oharrak, beste testuekiko nondik norakoak, informatzaileen datuak, bibliografia, baliabide grafiko eta abar sakonki jaso ditzan.\n1. Maskararen inguruan\nEuskal Herriko inguru tradizionaletan maskarak bi ospakizun edota errito motetan suertatu dira. Alde batera, maskak neguko jaiei indarki lotuta egon direla, eta oraingoz badaudela, erraz beha daiteke. Batez ere inauteriak direla eta, objektu hauek eite desberdinez gauzatu dira. Bestera, ordea, udako ospakizun ezberdinen eskutik kaleratu dira. Lehenengo kasuaz informazio eta eredu askok iraindu digute. Bigarrenaz, berriz, ez hainbeste. Hala eta guztiz ere, udako maskaren iragan oparoaz zerbait jakiteko nahian aritzen garenean, artxiboek hitza badute. Aurreko guztia dela eta, nolabait Euskal Herriko maskarak sailkatzeko grina edo beharra badugu, urtaroaren arabera egin dezakegu. Hots!, urtarorekiko harremanetan esan nahi dugu, hau da, urtaroei dagozkien erritoa da gakoa. Horrela, alde batetik neguko maskarak izan ditzakegu, talde aberatsa osatuz. Bestetik, udako maskarak aurkitzen ditugu. Azken multzo hau gaur egun ez da hain handia, baina iragan emankorra izan duela erraz baieztagarria da.\n2. Maskarak neguko jaietan. Inauterietako maskarak\nUnanuako mamoxarro maskaradunak, metalezko karatolarekin (Nafarroa).\n3. Udaldiko maskarak


On Zientzia: Arrazak - Zientzia Kaiera\nNaturaren osagaiak ikasteko, zientziak sailkapenak egin behar ditu. XVII. mendean, esplorazioaren aro kolonizatzailearekin batera, etnia ezberdinen giza taldeen sailkapena hasi zen eta arraza kontzeptua jaio. Arraza, taxonomikoki, espeziearen azpitik sailkatuta dago, ezaugarri fisiologiko batzuk komunean izateari deritzo.\nGizakiak zientifikoki sailkatzeko jaio zen taxonomia; garai hartan, ezaugarri fisikoak baliatuta, giza espeziea talde ezberdinetan sailkatzen hasi ziren. XVII. mendean etnia ezberdinen giza taldeen sailkapena hasi zen, gizatasuna talde ezberdinetan banatuta geratzen da eta arraza kontzeptua sortzen da.\nArrazaren mitoari esker, mendeetan zehar izan ditugun gudak, sarraskiak, bazterketa, justizia eza eta oinazea pairatu dira. “Arrazak” bideo honekin baldintza arbitrarioek ez dutela arraza bat mugatzen frogatzen du Unai Undak, On Zientzia lehiaketaren VII. edizioan euskarazko irabazlea izan zena.\nElhuyar Fundazioak eta Donostia International Physics Center-ek (DIPC) zientzia eta teknologiaren dibulgaziorako lehiaketa da On Zientzia, jakintza zientifikoa ezagutzera emango duten bideo labur eta originalen ekoizpena bultzatzeko helburuarekin.\nLehiaketaren oinarriek ezarri bezala, bideoek 5 minutu baino gutxiago iraun behar dute eta euskaraz, gaztelaniaz edo ingelesez izan daitezke, gaia librea delarik. Edukiak jatorrizkoak izan behar dira, telebistan inoiz atera ez direnak, eta beste lehiaketaren bat irabazi ez dutenak.\nHiru sari kategoria ditu On Zientzia lehiaketak:\nGazte saria (18 urtetik beherakoentzat). 1000 €\nEuskarazko bideo onena. 2000 €\nDibulgazio bideorik onena. 3000 €\n2017-2018koa VIII. edizioa da eta parte hartzeko epea zabalik dago jada 2018ko apirilaren 25era arte.\nArgitalpen-data: 2018/04/16 · Atala: Dibulgazioa\nHistorian zehar zibilizazioek astroak begiratzeari eta ikertzeari ekin diote. Gizakia zeruko hainbat gertaeraz ohartu izan da: eguzki eta ilargi eklipseak […]\nErabat ezaguna da erlatibitatearen teoriak espresatzen duen masaren eta energiaren arteko baliokidetasuna. Einsten izenari lotuta dagoen E=mc2, hain zuzen. Zer […]


KONPONDUTA: WINDOWS-EK EZIN DU INPRIMAGAILURA KONEKTATU, SARBIDEA UKATUTA DAGO 2020AN - WINDOWS 10\nKonponduta: Windows-ek ezin du inprimagailura konektatu, sarbidea ukatuta dago 2020an\nInprimagailuak Windows 10 1809 bertsio berritzearen ondoren inprimatzeko lana gelditu al du? Edo sareko inprimagailu partekatuarekin bistaratzeko errore mezua konektatu bitartean ' Windows ezin da inprimagailura konektatu, sarbidea ukatuta dago 'Akats honen arrazoi ohikoena' leihoak ezin dira inprimagailura konektatu 'inprimatzeko spooler zerbitzua blokeatuta dago, dokumentu bat dago ilaran blokeatuta, Zure erabiltzaile kontuak ez du inprimagailura konektatzeko eskubiderik. Edo inprimatze-kontrolatzailearen emaitza ustelkeria eta instalazio desegokia\nEdukia ikuskizuna 1 Windows ezin da inprimagailura konektatu 1.1 Exekutatu Inprimagailuaren arazo-konponketa 1.2 Berrabiarazi Inprimatu Spooler zerbitzua 1.3 Kopiatu mscms.dll 1.4 Ezabatu bateragarriak ez diren inprimagailu kontrolatzaileak 1.5 Sortu tokiko portu berria 1.6 Tweak Windows erregistroa\nWindows ezin da inprimagailura konektatu - Funtzionamenduak huts egin du 0x0000007e errorearekin\nWindows ezin da inprimagailura konektatu - Funtzionamenduak huts egin du 0x00000002 errorearekin\nEzin izan da eragiketa osatu (0x0000007e errorea)\nWindows-ek ezin du 0x00000bcb inprimagailura konektatu\nWindows-ek ezin du 0x00003e3 inprimagailura konektatu\nWindows-ek ezin du inprimagailura konektatu ez da inprimagailurik aurkitu\nArazo honen aurrean zailtasunak badituzu, inprimagailura konektatu ezinean, hemen nola kendu akats hau eta instalatu inprimagailua arazorik gabe.\nWindows ezin da inprimagailura konektatu\nLehenik eta behin, konektatu inprimagailua ordenagailura eta piztu.\nHaririk gabeko inprimagailua bada, piztu eta konektatu Wifi sarera.\nBatzuetan, zure inprimagailuak bizikleta motorrekin arazoa konpon dezake. Itzali inprimagailua eta deskonektatu, itxaron 30 segundo, konektatu berriro inprimagailua eta berriro piztu inprimagailua.\nGainera, erabiltzaile kontuak inprimagailua inprimatzeko eta kudeatzeko baimena duen egiaztatzea gomendatzen da. Horretarako tokiko inprimagailua instalatu den ordenagailura joan eta\nIreki Kontrol panela.\nHardware eta soinua atalean, egin klik Gailuak eta inprimagailuak aukeran.\nAurkitu inprimagailua eta egin klik eskuineko botoiarekin.\nEgin klik menuko Inprimagailuaren propietateetan eta hautatu segurtasun fitxa.\nAukeratu zure erabiltzaile-kontuaren izena erabiltzaile-kontuen zerrendan.\nZiurtatu baimenen aurkako kontrol laukiak 'Onartu' gisa markatuta daudela.\nBaimena dagoeneko 'baimendu' gisa ezarrita badago, sareko ezarpenaren arazoa izan liteke. Egiaztatu zure kontua sarera behar bezala konfiguratuta dagoen eta egiaztatu sarearen aukerak.\nArazoak jarraitzen badu, exekutatu Inprimagailuaren arazoen konponketa eta egiaztatu ea laguntzen duen.\nIdatzi hasierako menuko bilaketan arazoak konpontzeko ezarpenak eta sakatu enter.\negin klik Inprimagailuan eta hautatu exekutatu arazoen konponketa\nhonek egiaztatu eta konponduko ditu inprimatze lan osoa eragozteko arazoak.\nBerrabiarazi Inprimatu Spooler zerbitzua\nAurkitu Print Spooler zerbitzua zerrendan eta egin klik bikoitza gainean.\nZiurtatu Startup mota Automatikoa dela eta zerbitzua martxan dagoela, egin klik Gelditu botoian eta egin klik berriro Start aukeran zerbitzua berrabiarazteko.\nOrain joan mendekotasunen fitxara eta egiaztatu zerrendako mendekotasun zerbitzuak martxan daudela.\nEgin klik Aplikatu eta ondoren Ados botoian.\nHorren ondoren, saiatu berriro inprimagailua gehitzen eta ikusi Windows Inprimagailuaren arazoarekin konektatzerik ez baduzu.\nJoan karpeta honetara: C: Windows system32\nAurkitu mscms.dll goiko direktorioan eta egin klik eskuineko botoiaz eta hautatu kopiatu.\nOrain itsatsi goiko fitxategia kokapen honetan zure PCaren arkitekturaren arabera:\nC: windows system32 spool drivers x64 3 (64 biteko)\nC: windows system32 spool drivers w32x86 3 (32 bitetarako)\nBerrabiarazi ordenagailua aldaketak gordetzeko eta saiatu berriro urruneko inprimagailura konektatzen.\nHonek Windows Inprimagailuaren arazoarekin konektatu ezinean konpontzen lagunduko dizu, hala ez bada jarraitu.\nEzabatu bateragarriak ez diren inprimagailu kontrolatzaileak\nZenbait aldiz arazoa bateragarria ez den inprimagailu kontrolatzaileengatik sor daiteke. Gainera, aurreko inprimagailuaren instalazio batek inprimagailu spooler-ak inprimagailu berriak gehitzea eragotzi dezake. Beraz, kontrolatzaile zaharkitu horiek kentzen eta berriro instalatzen saia zaitezke.\nSakatu Irabazi + R eta idatzi printmanagement.msc eta sakatu Sartu\nHonek inprimatze kudeaketa irekiko du.\nEzkerreko panelean, egin klik Gidari guztiak\nOrain eskuineko leihoaren panelean, egin klik eskuineko botoiarekin inprimagailuaren kontrolatzailean eta sakatu Ezabatu.\nInprimagailu kontrolatzaile izen bat baino gehiago ikusten badituzu, errepikatu goiko urratsak.\nBerrabiarazi leihoak eta saiatu berriro inprimagailua gehitzen eta haren kontrolatzaileak instalatzen.\nSortu tokiko portu berria\nIkono ikono handien arabera, sakatu Gailuak eta inprimagailuak.\nEgin klik Gehitu inprimagailu bat leihoaren goialdean.\nAukeratu Gehitu sareko, hari gabeko edo Bluetooth inprimagailu bat\nAukeratu Sortu ataka berria, aldatu 'Ataka mota' Tokiko atakara eta egin klik Hurrengo botoian.\nIdatzi portuaren izena koadroan. Portuaren izena inprimagailuaren helbidea da.\nnola konpondu Windows 10 bereizmena\nHelbide formatua da \_ IP helbidea edo ordenagailuaren izena Inprimagailuaren izena (ikus hurrengo pantailara). Ondoren, egin klik OK botoian.\nAukeratu inprimagailuaren modeloa direktorioan eta egin klik Hurrengo botoian.\nJarraitu pantailako gainerako argibideak inprimagailua gehitzen amaitzeko.\nTweak Windows erregistroa\nSakatu Irabazi + R eta idatzi regedit eta sakatu Sartu tekla,\nHonek Windows Erregistro Editorea irekiko du.\nBabeskopia Windows erregistroa ondoren ezkerreko panela , nabigatu hurrengo teklara\nEgin klik eskuineko botoiaz gainean Bezeroaren Alboan Errendatzeko Inprimaketa Hornitzailea eta hautatu Ezabatu.\nBerrabiarazi ordenagailua eta inprimagailua; egiaztatu oraingoan errorerik ez dagoenean partekatutako inprimagailu lokalera konektatzean.\nSoluzio hauek konpontzen lagundu al dute ' Windows ezin da inprimagailura konektatu “? Jakinarazi iezaguzu beheko iruzkinak. Irakurri ere:\nInprimagailua akats egoeran? Hemen nola konpondu Windows 10-eko inprimagailuaren arazoak.\niTunes ez al da Windows 10-en funtzionatzen? Hemen 5 iTunes arazo eta irtenbide desberdin.\nKonponduta: Windows 10 ezarpenak ez dira lanean ari 2019an.\nWindows 10 konpontzeko irtenbide 7 Ezin da sare honetara konektatu (WiFi).


Egile Berrientzako Euskarazko XXX. Literatur Lehiaketa, Nafarroan - Kulturklik Profesional\nEgile Berrientzako Euskarazko XXX. Literatur Lehiaketa, Nafarroan\nIruñeko Udalak “2020ko EGILE BERRIENTZAKO EUSKARAZKO XXX. LITERATUR LEHIAKETARAKO deia egiten du norgehiagokako araubidean. Deialdi honen xedea da egile berriek euskarazko literatura sor dezaten bultzatu eta sustatzea. Bi modalitatea ezarri dira, eta horietako bakoitzean, hiru sari (2.500 euro, 1.000 euro, 500 euro) eta 250 euroko lau aipamen. Lanak aurkezteko epea urriaren 16an amaituko da.\nEGILE BERRIENTZAKO XXX. EUSKARAZKO LITERATUR LEHIAKETAKO IZEN-EMATEA ONLINE EGINEN DA. Lanak helbide honetara bidali behar dira: www.irunakulturada.eus o www.pamplonaescultura.es . Webgunearen hasierako orrian esteka bat paratuko da, EGILE BERRIENTZAKO XXX. EUSKARAZKO LITERATUR LEHIAKETA izenburuaz, eta haren bidez zuzenean sar daiteke izena emateko formularioan eta oinarriak kontsultatu.\nLehiaketan parte hartu ahalko dute nafar egileek edo nafarrak izan gabe, helbidea Nafarroan dutenek. Egileek beren izenpean literatur liburu bat baino gehiago argitaratu badute, ezin izanen dute lanik aurkeztu. Ez dira muga horren barnean sartuko aldizkarietan, kazetaritza-komunikabideetan edo argitalpen kolektiboetan argitaratutako parte-hartzeak edo kolaborazioak, ezta literatur lanen itzulpenak ere. Lehiaketa honetako aurreko bi ediziotan modalitate berean lehen saria jaso dutenek ezin izanen dute berriz parte hartu modalitate horretan. Egileek lan bana aurkezten ahalko dute modalitate bakoitzeko.\nEpaimahaia Iruñeko Udalak izendatuko du, eta honako hauek osatuko dute:\nEpaimahaiburua: Kultura eta Berdintasuneko zinegotzi ordezkaria.\nEpaimahaikideak: Hiru literatur aditu.\nIdazkaria: Iruñeko Udalaren euskarazko kultur programazioko teknikaria, edo teknikari baliokidea.\nSARTU LEHIATZEKO FORMULARIOAN


Salto Systemsek karbonoaren neutraltasuna lortu du - SPRI\nKarbono baliokidearen isurketa guztiaren neutralizazioa, karbono-aztarna gisa ezagutzen dena, efizientzia energetikoko eta baliabideen kontsumoko proiektu oso baten bidez egin da.\nAdimenduak diren sarrailen fabrikazioan espezializatutako Salto Systems euskal enpresak bere jardueraren inguruan bi urrats garrantzitsu eman ditu azken hilabeteetan. Lehena ingurumenari dagokio eta bigarrena, segurtasunaren eta zibersegurtasunaren arlokoa da. Enpresak neutraltasun klimatikoa lortu du Oiartzunen kokatzen den egoitza nagusian eta baita ere bere operazioetan.\nKarbono baliokidearen isurketa guztiaren neutralizazioa, karbono-aztarna gisa ezagutzen dena, efizientzia energetikoko eta baliabideen kontsumoko proiektu oso baten bidez egin da. Proiektu horrekin, jardueraren ingurumen-inpaktua murrizteko beharrezko ekintzak egin dituzte.\nPlan honen bidez, Salto Systemsen haien eguzki energiaren sortzaile propio bihurtu dira, plaka fotovoltaikoen bidez hain zuzen ere. Beharrezkoa den gainerako energia iturri berriztagarrietatik erosten ari dira. “Produktuaren bizi-zikloaren etapa guztietan eragina duten anbizio handiko energia-eraginkortasuneko ekintzak dira”, adierazi du Salto Systemsek. Hondakinen arloan, birziklatzearen aldeko apustua egin dute, eta 2000n jaiotako konpainia honetan ere urrats berriak eman dira ekodiseinuaren arloan. Konpainia honek 680 langile ditu dagoeneko.\nMurriztu ezin izan diren isuriak konpentsatzeko – 727,82 tona CO2 2019an –, Salto Systems Peruko Madre de Dios basoaren deforestazioaren aurkako proiektuaren parte da, Ecodesen CeroCO2 ekimenaren bidez. Zuhaitz landaketa berrien bultzadarekin, sarraila adimendunen fabrikazioan munduko lehen hirur enpresen artean dagoen euskal konpainiak karbonoaren neutraltasuna lortu du.\n“Giltzarik gabeko sarbideen kontrol adimendunerako konponbide iraunkorren hornidura eskala global batean gidatu nahi dugu”, azaldu du Javier Roquero Saltoko zuzendari nagusiak. Azpimarratu duenez, lorpen honek “eraginkortasun energetikoa hobetzeko ia bi hamarkadako lana islatzen” du.\nBestalde, Gipuzkoako enpresa honek IoT (Gailuen Interneta, ingelesezko siglengatik hartutako izena) mundu mailan gailuen segurtasun maila altuenaren ziurtagiria lortzen lehena izan da, sarbideak kontrolatzeko sektorean.\nGaur egun, enpresak eta partikularrak sistema desberdinen zibersegurtasunean eta segurtasunean bereziki sentsibilizatuta daude eta, honen harira, Salto Systemsek BSI Kitemark ziurtagiria lortu du – Erresuma Batuan garatu da, herrialde horretako Gobernuaren jokabide zuzenaren kode batetik abiatuta –, eta, hainbat frogen bidez, ziurtatu dute euskal enpresaren sistemek merkatuko gainerakoek baino segurtasun handiagoa dutela.\nTelelanaren zibersegurtasuna hobetzeko giltzarriak


Albisteak - Eskerrik asko gure lankideengatik gogor lan egiten dugunez, EVA Hat Box denbora eta 40'HQ kargatzen amaitu dugu gaur !!!\n1,40'HQ gure fabrikara iritsi gara.\n2, 30 min inguru pasatzen ditugu probatzeko nola asko kargatzen den lekua aurrezteko.\n3, bezeroaren eginkizuna bete eguraldi beroarekin.\n4, 2 ordu inguru eman ditut EVA Hat Fedora Box kargatzen.\nCowboy eta Fedora Hat Box\n2 ~ 3 beisbol txano eramailea aro berrirako\nBidaia gogorreko txapela eramangarria ilea hazteko laser txapela lortzeko\nBeisboleko kapela antolatzailea Poltsa kaxa 6 beisbol txapelentzako biltegiratze-boligrafoak Gizonentzako, Emakumeentzako\nNabarmendutako produktuak, Web mapa, Makillaje Bistaratzeko Kutxa, Kaxa Estetikoa Orga, Ordenagailu eramangarrien babes 15.6, Azken Makillaje Maleta, Makillaje gogorra, 25. Ward Zilarrezko Kaxa, Produktu guztiak


Konexioa konfiguratzea hari gabeko router bat hautatuz\nKonexioa konfiguratzea hari gabeko router bat hautatuz\nKonexiorako erabilgarri dauden hari gabeko routerrak bila ditzakezu eta ondoren bat hautatu makinaren pantailan bistaratzen direnen artean. Zure hari gabeko LAN routerraren segurtasun-estandarra WEP edo WPA/WPA2-PSK bada, sartu WEP gako edo PSK bat sare-gakorako. Berretsi eta idatzi aurretiaz SSIDari, sare-gakoari, segurtasun-estandarrari edo autentifikazio-/zifratze-metodoei buruzko informazioa. SSID eta sare-gakoa egiaztatzea\nHari gabeko konexioa hari gabeko router bat hautatuz konfiguratzen bada, WEP autentifikazioa <Sistema irekia>-rako ezarriko da edo WPA/WPA2-PSK zifratze metodoa <Auto>-rako (AES-CCMP edo TKIP) ezarriko da. WEP autentifikaziorako <Gako partekatua> hautatu nahi baduzu edo WPA/WPA2-PSK zifratzerako <AES-CCMP> hautatu nahi baduzu, konexioa <Sartu eskuz> erabiliz konfiguratu beharko duzu. Konexioa konfiguratzea ezarpen xeheak zehaztuz\nZure hari gabeko LAN routerraren segurtasun-estandarra WPA/WPA2-EAP bada, zifratze-metodoa AES-CCMPrako ezartzen da. Gainera, zehaztu makinaren IEEE 802.1X autentifikazio-ezarpenak hari gabeko LANera konektatu baino lehen. IEEE 802.1X autentifikazioaren ezarpenak ezartzea\nSakatu <Hobespenak> <Sarea> <Hari gabeko LAN konexioa> <Hari gabeko LAN konexioaren ezarpenak> <Beste bat (ezarri eskuz)>.\nSakatu <Hautatu sarbide-puntua>.\nMakina erabilgarri dauden hari gabeko routerrak bilatzen hasiko da.\nHautatu hari gabeko router bat eta bertara konektatu.\nZure hari gabeko LAN routerraren segurtasun-ezarpena WEP edo WPA/WPA2-PSK bada.\nHautatu erabili nahi duzun hari gabeko LAN routerra eta hautatu <OK>.\nSakatu <WEP gakoa> edo <PSK> eta sartu sare-gakoa.\nKonfigurazioa osatu denean, <Konektatuta.> pantaila bistaratuko da.\nZure hari gabeko LAN routerraren segurtasun-estandarra WEP edo WPA/WPA2-PSK bada.\n> Konfiguratzea > Sare-ingurunea konfiguratzea > Hari gabeko LAN bati konektatzea > Konexioa konfiguratzea hari gabeko router bat hautatuz


Kontuan hartuta Euskal Herria, gaur egun, estaturik gabeko nazioa dela, Euskal Herria Kirola, irabazi asmorik gabeko erakundea, “Kirolaren Goi Kontseiluaren” baliokide izango litzake, hau da, edozein estatutan kirol nazionala arautzen eta antolatzen duen instituzioaren baliokide. Euskal Herria Kirola erakundearen jardun-eremua Euskal Herriko 7 lurralde historikoetara zabaltzen da, eta horrela, erakunde honek egungo hutsunea betetzen du.\nEuskal Herriko udalerrien behar izanetatik sortzen da TALAIA. Udalbiltzak egin zituen aurreneko urratsak. Proiektu hau, bada, Euskal Herria bizirik nahi duten eragileengandik sortzen da. GAINDEGIAk bere gain hartu du lanabes hau eratzea, eguneratzea eta zabaltzea.\nEuskal Herriko Antzerkizale Elkartea-ren (EHAZE) helburu nagusia Euskarazko Antzerkigintzaren eskakizunei erantzutearekin batera, euskal gizartegintzan eta kulturgintzan antzerkizaleen ahalegina bideratzea da.


Irakurri gehiago SASKIGINTZA TAILERRA -ri buruz\nITSASONDOKO UDALEKO HEZITZAILE-BEGIRALEEN LAN POLTSA\nUdalak antolatzen dituen aisialdi jardueretarako eta hala badagokio, opor garaiko oporraldietarako hezitzaileak eta begiraleak kontratatzeko aldi baterako lan-poltsa osatzea lehiaketa-oposaketa ireki bidez. Oposizioaldiko ariketa guztiak gainditzen dituzten izangaiekin lan-poltsa bat osatuko da. Oposizioaldian lortutako puntuazioari lehiaketa aldian lortutako batu beharko zaio.\nIrakurri gehiago ITSASONDOKO UDALEKO HEZITZAILE-BEGIRALEEN LAN POLTSA-ri buruz\nOTSANDREAK KORRIKA HELDUENTZAKO KONTAKIZUNAK\nIrakurri gehiago OTSANDREAK KORRIKA HELDUENTZAKO KONTAKIZUNAK -ri buruz\nESKOLA AGENDA 30 LOGO BILA\nEskolako Agenda 30 logo bila ekimenaren bidez, Itsasondoko Eskolako Agenda 2030ean logotipo moduan erabiliko dena diseinatuko litzateke.Oinarrizko gaia, Eskolako Agenda 2030 izango da.\nEkimen hau 17 helburutan oinarrituta dago eta logoa ez da hauetako inorekin identifikatu behar. Beraz,logoa baliagarria izan beharko du gutxienez hurrengo 10 urtetan, urtero helburu bat landuko den arren.\nHemen helburu guztiak azaltzen dituen bideoa: Eskola agenda 30, 17 helburuak\nIrakurri gehiago ESKOLA AGENDA 30 LOGO BILA -ri buruz\nIrakurri gehiago Enirio-Aralarko larre-sailetan libre geratu diren 8 txabolen esleipenerako lizitazio publikoaren deialdia-ri buruz


Eraikiriko ondarearen birgaitze energetikoaren onurak eta arriskuak: bost esku-hartze maila - Zientzia Kaiera\nEneko Jokin Uranga Santamaria, Lauren Etxepare Igiñiz, Maialen Sagarna Aranburu eta Iñigo Lizundia Uranga\nBi auzik eragingo diote datozen urteotan eraikiriko ondarearen birgaitze energetikoari: aurretiko eraikin eta bizitetxeen gainean energia-eskaera murrizteko helburuz esku hartzeko beharra, batetik, eta eraikiriko arkitektura-ondarea zaintzeko beharra, bestetik.\nIrudia: Eraikinen babesaren eremuan babes-maila ezberdinak ezarri ahal dira.\nBirgaitze-estrategiek energia-eskaeraren murrizketa beste helbururik izan ezean, baina, luze gabe gerta liteke geure parke eraikia itxuraldatua suertatzea, jatorrizko arkitektura-ezaugarriak erabat galduta; gure herri eta hirietako parke eraikia babesteko arauek eta legeek, bestetik, ezinezkoa eginez gero etxeen birgaitze energetikoa aurrera eramatea, ez da Europar Batasunak ezarritako helburuekin kunplitzerik izango. Eraikinen babesaren eremuan, nolanahi ere, dena ez da zuria ala beltza, edo bestela esanda, guztiz babestekoa ala batere ez babestekoa. Babes-maila ezberdinak ezarri ahal dira, erlazio orekatu bat emango dutenak eraikinaren jatorrizko arkitektura-lengoaiaren zaintzaren eta eraberritu izanak lekarkeen energia-eskaeraren murrizketaren artean.\nLan honek 5 esku-hartze energetiko maila proposatzen ditu: 0 maila eraikinaren jatorrizko egoeraren azterketan datza; I. maila kontserbazio eta berreraikitze operazioei dagokie; II. maila eraikinaren zenbait atalen gaineko esku-hartzeari dagokio; III. maila esku-hartze masiboa litzateke, etxearen bilkari osoaren gainekoa, eta azkenik, IV. maila legoke, inbaditzailea, etxeari bestelako atal, gorputz eta azal berri erantsi egiten dizkiona.\nEsku-hartze horiek ekarriko luketen kontsumo-hobekuntza neurtzeko, 1900 eta 1980 urteen artean Gipuzkoan eraikiriko bost etxe mota sarrienak hartu izan dira saiakuntza-bankutzat: 1900 eta 1920 urteen artean Grosekoa bezalako zabalguneetan eraikiriko mehelin arteko etxeak (A tipoa); 20ko hamarkadan Etxe Merkeen Legearen babesean eraikiriko sendi bakarrentzako etxeak (B tipoa); gerraosteko hiruzpalau solairuko etxebizitza blokeak (C tipoa); 1956ko Zoruaren Legearen osteko hazkunde garaiko 3 eta 6 solairu bitarteko etxebizitza blokeak (D tipoa) eta azkenik, hazkunde garaiko azken aldiko etxebizitza-dorreak (E tipoa).\nTipo bakoitzari dagokion babes maila aintzat harturik, bestetik, hauek lirateke onartu ahalko lituzketen esku-hartzeak: A etxe-tipoak esku-hartze selektiboa onartuko luke gehienez ere, teilatuaren isolamendu gaitasuna hobetuta edota leiho-arotziak aldatuta; B eta C etxe-tipoek esku-hartze masiboa onartu ahal lukete, bere itxiturak ETICS sistema batez estalita, adibidez; eta azkenik, D eta E tipoek, ia inolako babespean ez baitaude, esku-hartze inbaditzailea onartu ahalko lukete, era guztietako sistemak tarteko: fatxada aireztatuak, beirazko galeriak erantsita eta beste.\nArtikuluak, azkenik, etxeon gaur egungo energia-eskaera azaltzen du, eta ondoren, zein neurritan jaitsiarazi ahal den kontsumo hori, esku-hartze bat edo beste aplikatuz, etxe-mota bakoitzari dagokion babes-maila aintzat harturik beti ere. Horretarako, Instituto para la Diversificación y Ahorro de la Energía (IDAE) erakundeak emandako lanabesak baliatuko ditugu: LIDER-CALENER (HULC) eta CE3/CE3X.\nBistan da zein erlazio ematen den etxeen gaineko babes mailaren eta balizko hobekuntza energetikoaren artean, edota bestela esanda, esku-hartze mailaren eta hobekuntza energetikoaren artean. Babes handi baten pean dauden etxeetan handia litzateke ordaina; tarteko babespekoetan hobekuntza energetikoa aintzat hartzeko modukoa litzateke, eta babesik gabekoetan, aldiz, eskuraturiko emaitzak, eskaeraren murrizketari dagokionez, handiak lirateke. Ez genuke eragozpenik izan behar baldin eta auziaren ikuspegi transbertsal baten ordaina gure etxeen energia-eraginkortasunaren hobekuntzaren parte bati uko egitea balitz, edo bestela esanda, energiaren ikuspegi hutsetik erreparatuta lortuko litzatekeenaren zati bat galduko bagenu bidean.\nArtikuluaren izena: Eraikiriko ondarearen birgaitze energetikoaren onurak eta arriskuak: bost esku-hartze maila.\nLaburpena: Bi auzik eragingo diote datozen urteotan eraikiriko ondarearen birgaitze energetikoari: aurretiko eraikin eta bizitetxeen gainean energia-eskaera murrizteko helburuz esku hartzeko beharrak, batetik, eta eraikiriko arkitektura-ondarea zaintzeko beharrak, bestetik. Esku-hartze eta birgaitze-estrategiek, baina, energia-eskaeraren murrizketa beste helbururik izan ezean, luze gabe gerta liteke geure parke eraikia itxuraldatua suertatzea, jatorrizko arkitektura-ezaugarriak erabat galduta. Horrez gain, gure herri eta hirietako parke eraikia babesteko arauek eta legeek ezinezkoa eginez gero etxe eta eraikinen birgaitze energetikoa aurrera eramatea, ez da Europar Batasunak ezarritako helburuekin konplitzerik izango. Lan honek mutur bi horien arteko dialektikari erantzun mailakatua ematea du helburu. Alde batetik, bost esku-hartze maila proposatzen ditu. Maila bakoitzak jatorrizko eraikinaren izaerari eta inguruabarrei erantzuten die, eta maila bakoitzari, noski, kontsumo-hobekuntza jakin bat dagokio. Beste aldetik, gure herri eta hirietan ohikoenak diren etxe tipo nagusiak hartzen ditu saiakuntza-bankutzat, esku-hartze maila ezberdinen eragina neurtzeko.\nEgileak: Eneko Jokin Uranga Santamaria, Lauren Etxepare Igiñiz, Maialen Sagarna Aranburu eta Iñigo Lizundia Uranga.\nEneko Jokin Uranga Santamaria, Lauren Etxepare Igiñiz, Maialen Sagarna Aranburu eta Iñigo Lizundia Uranga UPV/EHUko Arkitektura Sailekoak dira.\nArgitalpen-data: 2018/02/15 · Atala: Argitalpenak, Dibulgazioa


Hainbat fotokazetarik uko egin diote DSS2016n parte hartzeari\n''Bakearen Milia'' proiektua\n"Bakearen Milia" proiektuan parte hartzea errefusatu dute, euren lanak ordaundu nahi ez dizkietela argudiatuta.\nAndoni Lubaki fotokazetaria. Argazkia: Andoni Lubaki\nWebgune berezia: Donostia 2016\nOspe handiko hainbat fotokazetarik, hala nola Gervasio Sanchezek, Manu Brabok eta Andoni Lubakik, uko egin diote "Bakearen Milia" Donostia 2016 ekimenaren proiektuan parte hartzeari, desadostasunak izan baitituzte argazkien ordainketaren inguruan.\nK6 Gestion Cultural enpresa donostiarrak 226.100 euroko (BEZ barik) esleipena lortu zuen, aipatutako proiektua gauzatzeko. Hain zuzen ere, ekimen hori kilometro eta erdiko ibilbide bat izango da, bakeari buruz hausnartzeko, eta, horren baitan, 70 argazki jarriko dituzte.\nSergio Caro argazkilariak Twitterren publikatutako bideo batean azaldu duenez, K6 konpainiak argazkiak eskatu zizkien fotokazetariei, baina horien ordaintzeko aurrekonturik ez dutela esan zien, erakusketak irabazi asmorik ez duela argudiatuta.\n— Sergio caro (@Sergiocarofoto) 22 de junio de 2016\nEnpresak ukatu egin ditu akusazioak, eta "kasu guztietan" argazkilariekin adostutako prezioa ordaintzea onartu duela ziurtatu du.\nFotokazetariek, baina, "engainatuta" sentitzen direla adierazi dute, eta argazkiak "ordaindu nahi ez izatea" leporatu diote K6ri.\nHorrenbestez, esleipenaren 226.100 euroak "zertara" bideratuko dituen galdetu diote konpainiari.\nHori horrela, "aski da!" aldarrikatu dute fotokazetariek, eta euren lanbidearen baldintzak kritikatu dituzte.\nGainera, azaldu dutenez, azken egunetan K6 agentzien bidez argazkiak erosten saiatu da, "aldez aurretik hautatutako argazkilarien duintasuna zapalduta".\nKomunikatuaren sinatzaileak hauek dira: Alvaro Ybarra, Andres Martinez Casares, Maysun, Guillem Valle, Jose Colon, Alfonso Moral, Andoni Lubaki, Pep Bonet, Gervasio Sanchez, Raul Gallego Aballan, Luis de Vega, Rafael Fabres, Manu Brabo, Ricardo Garcia Villanova, Sergio Caro eta Diego Ibarra.\nK6k aitortu egin du agentzietara jo duela "profesional gehiagoren lana" eskuratzeko. Horren ondorioz, erakusketan Andoni Lubakiren eta Manu Braboren argazkiak ikusi ahal izango dira, baina agentzien bitartez kontratatutakoak, ez argazkilariei eurei ordaindutakoak.\nDonostia 2016tik esan dute proiektuan fotokazetariei ordaintzeko partidak izan direla, eta argazkilariei ordaindu egin behar zaiela defendatu dute.


Jaurlaritza eta Aldundien proposamena diru-laguntza eredu berri baterako abiapuntutzat jotzen du Hekimenek | Hekimen\nJaurlaritza eta Aldundien proposamena diru-laguntza eredu berri baterako abiapuntutzat jotzen du Hekimenek\nHerri ekimeneko euskal hedabideok urte asko daramagu euskararen normalizazioari, euskal komunikazio sistemari eta, oro har, Euskal Herriari ekarpena egiten. Bete izan dugun eta egun betetzen dugun funtzio soziala garrantzitsua da. Urte hauetan guztietan, egindako lanaren aitortza zein eskertza nagusiki herritarrengandik etorri zaizkigu eta, hein handi batean, herritarrei esker egin ahal izan dugu aurrera. Mota guztietako krisiei, ekonomikoei zein bestelakoei, herritarren laguntza eta ekarpenari esker aurre egin ahal izan diegu.\nAdministrazio desberdinen ekarpenak ere jaso izan ditugu, noski, baina ekarpen horiek ez dira sektorearen beharren araberakoak izan eta ez dute sektorearen egonkortasuna bermatzea helburu izan. Oro har, unean uneko aurrekontuen edota lehentasunen araberakoak izan dira eta ondorioz oso gora-beheratsuak.\nEgoera horri irtenbidea bilatu asmoz, azken aldian, administrazio desberdinekin sektorearen beharretan oinarritutako diru-laguntza eredu berria eraikitzeko lanean ari gara eta prozesua, bere gorabeherekin, emankorra izaten hasteko puntuan da. Administrazio desberdinek sektorearen zenbait eskari historiko aintzat hartu (egindako lanaren eta sektorearen beraren izaera estrategikoa aitortzea, euskal hedabideen sistema babesteko eta duintzeko beharra, kostuen azterketan oinarritutako diru-laguntza sistema, egonkortasuna bermatzeko baliabide gehiagoren beharra…) eta eskari horietako batzuei erantzungo dien eredu berria osatzeko lehen pausoak eman dituzte jada.\nOrokorrean eta sektoreko zenbait alorretan hobetu beharreko zenbait puntu izan arren (telebista, irratia…), Hekimenen ustez Eusko Jaurlaritzak eta Aldundiek landutako lehen proposamena abiapuntu egokia izan daiteke diru-laguntza eredu berri hori abian jartzen hasteko. Dena dela, diru-laguntza deialdien xehetasunak eta kopuruak landu eta adostu beharko dira, prozesu honen guztiaren azken helburua lortzeko, alegia, euskarazko hedabideon egonkortasuna bermatzeko, balekoak diren ala ez ikusteko.\nEusko Jaurlaritza eta hiru Foru Aldundiak irizpide berdinetan oinarritutako diru-laguntza deialdiak lantzen ari dira jada eta laster ikusiko dugu orain arte egindako ahaleginaren emaitza egokia den ala ez. Bestalde eta prozesua asko atzeratzen ari dela ikusita, administrazioek diru-laguntza deialdien atzerapenak eragingo dituen kalteak ekiditeko neurriak ere aurreikusi beharko lituzkete.


Blog-a – Page 4 – Ingurumen Aretoa Getxo\nHEZKUNTZA-PROGRAMAREKIN ITZULI GARA\nIrailaz geroztik, ikasle-taldeak eta hainbat elkartetako taldeak bisitatzen ari zaizkigu, egoera berrira egokitutako Ingurumen Aretoko hezkuntza-programetako bat gauzatzeko. Joan den astean Haitzuriko ikasleek bisitatu gintuzten eta hainbat jarduera egin genituen, besteak beste, Ur-Tailerrak. Haur Hezkuntzako eta Lehen Hezkuntzako haurrei zuzendutako esperimentazio-tailerrak dira, eta, horien bidez, uraren propietate desberdinak ez ezik, uraren zaintzaren garrantzia ere lantzen dugu.\nAste honetan, gainera, hainbat ibilbide egingo ditugu elkarte desberdinekin, hala nola, Gobela ibaiaren historia eta egoera ezagutzeko ibilbidea.\nIkastetxeren batean lan egiten duzu edo elkarteren bateko kide zara eta gure hezkuntza-programan parte hartu nahi duzu? Ez izan zalantzarik, jarduera eskaintza zabalaz gain, proposamen berrietara irekita gaude.\nALDI BATERAKO ERAKUSKETA BERRIA: BOLUEKO HARANA ETA HEZEGUNEA, IRUDIZ BETERIKO ISTORIOA\nBolue arana eta hezegunea, irudiz osatutako istorioa\nBolueko arana eta hezegunearen historiarekin, biodibertsitatearekin, bilakaerarekin eta kontserbazio-egoerarekin lotutako hainbat alderdi jorratzen dituzten hainbat argazki eta ikus-entzunezkok osatutako aldi baterako erakusketa berri bat da. Horien bidez, alderdi historikoak - errota industriaren iragana, adibidez-, biodibertsitatearekin lotutako beste alderdi batzuk eta azken hamarkadetan Bolueko hezegunean egindako udal-jarduera batzuk ezagutaraziko dira. Horretarako, argazki zaharrez gain (kasu batzuetan inguruko bizilagunek utzi dituzte, eta eskerrak eman nahi dizkiegu erakutsi duten jarrera eta laguntzagatik), hainbat animalien bideoak -2020. urtean fototranpeo kamerekin lortutakoak- eta 1997an hezegunea zaharberritzeko egindako lanen irudiak dituzten gardenkiak ikusi ahal izango dira. Era berean, inguru horretan egindako hainbat lan, azterlan eta inbentario kontsultatu ahal izango dira, bai eta 40eko hamarkadatik jasotako eremuetako irudi-bilduma bat ere, agian pertsona batzuentzat hain ezaguna ez den Getxoko txoko hau hobeto ezagutzen lagunduko digutenak. Irailaren 20tik urtarrilaren......\nBALIABIDE-ZENTROA BERRIRO IREKI DA\nMartxan gaude berriro!\nHezkuntza programarekin eta asteburuetako jarduerekin itzultzeaz gain, Baliabide Zentroak ateak irekiko ditu berriro. Dakizuenez ingurumen aretoan jorratzen diren gaien inguruko dokumentazio iturri ugari eta anitzak daude, hots, garapen iraunkorraren eta biodibertsitatearen kontserbazioaren ingurukoak. Aipamen berezia merezi dute gure udalerriarekin lotutako hainbat alderdi aztertzen dituzten zenbait lan (Getxoko itsasertzeko ingurunea, hezeguneari buruzko lanak etab.).\nLan hauek edonorentzat eskuragarri daude. Katalogoa ikusteko sakatu KATALOGOA.\nAstelehenetik ostiralera: 10:00-etatik 14:00-tara eta 15:30-tatik 17:30-tara.\nAsteburu eta jaiegunak: 10:00-etatik 14:00-tara.\nMartxan gaude berriro! Eta irailerako jarduera ugari prestatu ditugu. Hemen kontsulta dezakezu programazio berria: http://www.ingurumenaretoagetxo.eus/ekintzen-programa/?lang=eu\nKasu guztietan izena eman behar da aldez aurretik eta, betiko moduan, ekintza guztiak doakoak dira. Zuen zain gaude!\nIRAILEAN BUELTATUKO GARA!\nIGANDE HONETAN (UZTAILAK 26) KOSTALDETIK IBILBIDE GIDATUA\nIgande honetan ezin galdu!\nArkaitzek, Ingurumen Aretoko hezitzaileetako batek, gidatutako ibilbide bat zuzenduko du igande honetan (uztailak 26) Getxoko kostaldean, 8 urtetik gorako adin guztiei egokituta dagoena. 11:00etan La Galeako aparkalekuan elkartuko gara Azkorri-Gorrondatxe hondartzara joateko. Ibilbidean zehar geologiarekin zerikusirik dauzkaten alderdi desberdinak aztertuko dira: flysch-a, hondartza zementatuak, lutetiarreko urrezko iltzea eta abar. 13:00etan Azkorri-Gorrondatxe hondartzan bukatuko da. Hori dela eta, igande honetan Aretoa itxita egongo da. Beharrezkoa da aurretik izena ematea eta Ingurumen Aretoko baieztapena jasotzea. Itxaron zaituztegu!\nESKOLAKO AGENDA 21: GETXOKO IKASLEEK HOBETZEKO PROPOSAMENAK AURKEZTUKO DIZKIOTE UDALARI\nDuela gutxi esan dugun bezala, Eskolako Agenda 21 programan parte hartzen duten Getxoko ikasleek aurten Stop Plastikoak gaiaren inguruan hartutako konpromisoak helarazi dizkiote Udalari.\nEra berean, hobetzeko proposamenen zerrenda helarazi diote Udalari, hondakin plastikoek gure planetan duten eragina murrizten saiatzeko.\nHona hemen Udalari aurkeztutako proposamenak:\nHerritarrei telazko poltsak berriro dohainik banatzea, eta eskoletan bokatak eramateko telazko poltsak banatzea. Plastiko gutxiago sortzeaz gain plastikoaren gehiegizko erabilerak sortzen duen arazoa ezagutaraziko da.\nUdalak udal mailan kanpaina indartsu bat egitea plastikoaren gehiegizko erabileraren aurka, edo behintzat erabilpen bakarreko plastikoaren kontra.\nBeste udalerri batzuetan egin den moduan, “filtroak” jartzea estoldetan filtratzen den zaborra gelditzeko (batez ere plastiko txikiak eta zigarro muturrak itsasora heldu baino lehen harrapatzeko).\nGarbiketa bat antolatzea, ez bakarrik hondartzan, baita Transferentzi Plantaren ingurunean ere.\nDendei zuzendutako sentsibilizazio kanpaina bat egitea edota diru-laguntzak eskaintzea bertoko......\nIngurumen Aretoak “Zentro Urdina” izendapena jaso du.\nGetxoko Ingurumen Aretoak "Zentro Urdina" izendapena jaso du aste honetan, Adeac-en (Ingurumen Hezkuntzarako eta Kontsumitzaileentzako Elkartearen) eskutik.\nZentro Urdina izateko irizpideetariko bat udaleko hondartzaren batek “Bandera Urdina” izatea da. Kasu honetan, Getxoko hondartzetako 2 (Ereaga eta Arrigunaga) zerrenda horren parte dira (izan ere, sari hau jaso duten Bizkaiko hondartza bakarrak dira). Nazioarteko aintzatespen hau jaso ahal izateko beharrezkoak diren arau zehatz batzuk betetzen dituzte bi hondartza horiek uraren kalitatearen, segurtasunaren, zerbitzu orokorren eta ingurumenaren antolamenduaren inguruan.\nIngurumen Aretoak lortu duen “Zentro Urdina” aitorpena eskuratzeko (aitorpen hori jaso duen EAEko ekipamendu bakarra da) beste baldintzetariko batzuk bisitari zentroan itsasertzeko ekosistemekin eta garapen iraunkorrarekin erlazionaturiko ingurumen hezkuntza ekintzak burutzea da, baita Bandera Urdinaren programari buruzko informazio espezifikoa eskaintzea ere. Programa hau 1987. urtean sortu zen eta 5 kontinenteetako 47 herrialdek hartzen dute parte.\nErabilera bakarreko plastikoen murrizketa handia prestatzen ari da Gobernua\nKontuan izanda ingurumenean sortzen dituzten arazoak duela egun batzuk argitaratu zen berri hau irakurtzeak asko pozten gaitu. Baina egina esan norberak bere esku dagoen guztia egin behar du arazoa murrizten saiatzeko. Aurten Eskolako Agenda 21ean parte hartzen duten getxoko ikasleek, adibidez, hurrengo konpromisoak hartu dituzte arazoa murritzeko (Stop plastikoak! gaia landu dute eta). Eta zuk, zer egin dezakezu?\nJendeari soltean erosteko komentatuko diogu, baita plastikorik gabe erosteko dendak non dauden ere.\nEtxean nahiz eskolan sortutako plastiko guztia birziklatuko dugu. Ez badakigu non bota behar den hondakina galdetuko dugu. Berrerabili ahal denean (adibidez plastikozko botilak) eskulanak egiteko erabiliko ditugu.\nPlastikoaren arazoari buruzko informazioa zabalduko dugu eskolan, auzoan, jendeak plastiko gutxiago erabiltzeko asmoz. Horretarako eskolan erakusketa bat antolatuko dugu (barruan edo kalean), sortzen dituen arazoak ezagutzera emateko.\nPlastikozko poltsak erabili beharrean oihalezko poltsak erabiliko ditugu, eta mundu guztia animatuko dugu gauza bera egitera.\nMARTXAN GAUDE BERRIRO! EKINTZA AUTOGIDATUAK\nMartxan gaude berriro! Ekainetik aurrera, Ingurumen Aretoak berriro irekiko ditu ateak. Egoera berrira egokitu gara, jarduera ugari modu seguruan (eta beti bezala dibertigarrian) eskaintzeko, ingurumenarekiko sentsibilizazioa eta gure ingurunearen garapen iraunkorra funtsezko helburutzat hartuta. Horregatik, ekainetik aurrera, publiko guztiei egokitutako programa bat eskainiko da, talde txikientzako ibilbide gidatuekin eta eguneroko jarduera autogidatuekin. Horien bidez, gure udalerriko hainbat alderdi natural hobeto ezagutu ahal izango ditugu. Ekintza bakoitzari buruz informazio gehiago behar baduzu egin KLIK ekintzaren gainean:\nHaritz eta bere lagunak\nKasu guztietan, aldez aurretik izena eman behar da eta Ingurumen Aretoaren baieztapena jaso behar da. Zuen zain gaude!...


Satelite bidezko Nabigazioaren Europako Lehiaketa 2017 ireki dute – Bic Gipuzkoa\nSatelite bidezko Nabigazioaren Europako Lehiaketa 2017 ireki dute\n2017ko apirilaren 1etik ekainaren 30era, ESNC edo Satelite bidezko Nabigazioaren Europako Lehiaketak, satelite bidezko nabigazioaren erabilera komertzialaren nazioarteko lehiaketa handienak, ideia eta enpresa eredu abangoardistenak bilatzen ditu. Eusko Jaurlaritzak, SRPIren bitartez eta BICen lankidetzaz, Euskadi lurraldearen bitartez lehiaketara aurkeztu nahi duten ideia eta proiektu berritzaileen partaidetza bultzatu nahi du.\nSatelite bidezko nabigazioa ezin bestekoa da kokapen zehatz, fidagarri eta jarraikirako. Teknologia hori egungo joera ugariren oinarria da, tartean direla logistika multimodala, gauzen Interneta, makinaz makinako komunikazioa, tripulazio gabeko aire ibilgailuak eta hiri adimentsuak.\nUrtero, lehiaketak abantaila handiak eskaintzen dizkie 400dik gora enpresa ideiari. Bere ibilbidean 300 irabazleri baino gehiagori eman die saria dagoeneko, eta hori zati txiki bat baizik ez da 11.000 parte-hartzailek gaurdaino aurkeztu dituzten 3.700 kontzeptu berritzaileen artean. Inoiz izan den parerik gabeko sare baten bitartez, bertan ESAko eta Europako beste enpresa habi batzuk bilduz, baita E-GNSS azeleragailuaren berritasuna ere, Europar Batzordearen partaidetzaz sortua, ESNCk garrantzi erabakigarria du etorkizunez betetako ideia horiek aurrera eramaten, enpresa hazkorrak eta enplegu teknologikoa sortuz.\nAurtengo irabazleek guztira milioi bat eurotik gorako sariak eramango dituzte etxera, eta parte hartzen hasiko dira ESNCko satelite bidezko nabigazioaren sistema globaletan nagusia den sarean. Esku dirutako saria ez ezik, beste sari kategoria batzuk ere badaude eta, enpresa eredu irabazleak sustatzeko orduan, laguntza teknikoa eta enpresa zein lege arloko laguntza ematen dute. Ikerkuntza eta industria arloetako nazioarteko adituen epaimahai batek kategoria guztietako irabazleak ebaluatuko ditu irabazle nagusia hautatzeko. Irabazleari 2017ko azaro hasierako sarien banaketa ospakizunean emango zaio saria. Gainera, hiru enpresa inkubazio ere banatuko dira Europar Batzordearen babesaz eta itzal handiko jendarte baten aurrean.\nESNCko parte-hartzaileek, bestalde, probetxu handia atzemango dute puntako erakunde publikoekin eta eskualdeko bazkideekin buruz buru lan eginez. ESNC mundu osoko gizabanakoei eta enpresa, ikergune eta unibertsitateko lantaldeei zuzentzen zaie bereziki. Interesatuek 2017ko apirilaren 1etik ekainaren 30era aurkez dezakete beren hautagaitza, hemen: www.esnc.eu.\nESNCren sariei, bazkideei eta parte-hartze baldintzei buruzko argibideak Euskal Herriko orri ofizialean: www.esnc.eu/prize/basque-country/.\nBy Bic Gipuzkoa|2017-05-19T09:20:09+02:00May 17th, 2017|Berriak|


Haur hezkuntzaren garrantzia euskararen jabekuntzan eta garapenean • ZUZEU\nHaur hezkuntzaren garrantzia euskararen jabekuntzan eta garapenean\nUrteak daramatza Kontseiluak hezkuntza-arloko proposamenak kaleratzen. 2006an, EAEko Hezkuntza Sailetik abiatutako elebiko irakastereduen azterketaren barruan ekarpena bideratu zuen, ele biko irakastereduen inguruan azterketa juridiko-legala, soziolinguistikoa, psikolinguistiko, glotodidaktikoa eta operatiboa eginez. Azterketaren emaitza Ikasle guztiak euskalduntzeko Kontseiluak egiten duen proposamena izan zen, eta 2006ko azaroan aurkeztu zuen. Bestalde, 2008ko abenduan osatutako Ikasle euskaldun eleanitzak sortzen proposamena ere egin zuen Kontseiluak, Hezkuntza arloko sektore nagusienen babesarekin; Hik Hasi, Euskal Herriko Ikastolak, Sortzen-Ikasbatuaz, EHIGE eta Kristau Eskolak hain zuzen ere. Horixe izan zen EAEko Hezkuntza Sailak 2007an osatutako ‘Hizkuntzak irakatsi eta ikasteko markoa EAEn’ legearen garapenerako Kontseiluaren proposamena, Bilbon 2008ko maiatzean aurkeztu zena. 2009an ere, ildo horretan ekarpena egin zuen Kontseiluak; batetik, Ikastetxetik abiatuta euskararen erabilera areagotzen jardunaldia antolatuz eta bestetik, hiru hizkuntzatan idatzitako Euskararen erabilera areagotzeko estrategiak eskolatik abiatuta argitalpena kaleratuz.\nKontseiluako idazkari nagusiak azaldu duenez, “proposamen hau osatu behar delakoan gaude, kontuan hartuta haurraren hasierako urteek garrantzi handia hartzen dutela hizkuntzen jabekuntzan, oso interesgarria iruditu zaigu gure ekarpen orokorrari 0-6 urterako ekarpen zehatzak egitea”. Bestalde, Kontseiluak ikasle guztiak euskalduntzeko egin duen proposamena aipatu du. Proposamen horren helburu nagusia derrigorrezko irakaskuntzak ikasle euskaldun eleaniztunak sortzea da, hau da, 16 urterekin euskaraz gutxienez B2 maila egiaztatzea.\nBilbaok azaldu duenez, gaur egun ez dago bermatuta ikasleek euskara maila egokia lortuko dutenik eta horri erantzun nahian osatu zen aurretik aipatutako proposamena. Hainbat urtetako eskarmentuak euskaldun eleaniztunak sortzeko bidea zein den erakutsi dio Kontseiluari, eta horren harira honakoa azaldu du Bilbaok: “erabaki estrategikoak hartu behar dira bizikidetza iparra izango badugu, eta horrexegatik, inoiz baino garrantzitsuagoa da euskalduntasunetik eleaniztasunerako bidea egiten duen eredua abian jartzea”.\nHik Hasiko Arantxa Urbek eman du edukiaren berri: “haurraren arlo emozionalari erreparatuko zaio”, eta horretarako Mondragon Unibertsitateko Karmele Perezek ‘Arlo emozionalak edo enpatiak irakaskuntza-ikaskuntza prozesuan duen garrantzia’ hitzaldia eskainiko du.\nHik Hasiko kide Arantxa Urbek eman du jardunaldiaren egitarauaren berri. Kontseiluko idazkari nagusi Paul Bilbaok ikasleak euskalduntzeko Kontseiluak egiten duen proposamena azalduko du. Haur hezkuntzak euskararen jabekuntzan eta garapenean duen garrantziaz arituko dira.\n“Ondoren, adin horretan eta aipatzen ari garen hizkuntzarekiko hainbat alderdi ikertu dituzte Salamancako Unibertsitateko Andoni Barreñak, EHUko Marijo Ezeizabarrenak eta Mondragon Unibertsitateko Iñaki Garciak ‘Haur euskaldunen komunikazio-garapena neurtzeko KGNZ tresna’, 8-50 hilabete bitarteko haurrekin egindako ikerketaren emaitzen berri emango digute”, azaldu du Urbek.\nMurgiltze sistema eta haren egokitasunei ahalik eta etekin handienak nola atera ikusteko, Kataluinako Vic-eko Unibertsitateko Vanesa Amat Castells eta Llorenç Comajoan Colome egongo dira ‘Haur Hezkuntzako 0-6 aldiko hizkuntza-murgiltzea’-ren inguruko begirada bat emango dute izan dituzten esperientzietatik eta egin dituzten hausnarketetatik abiatuta.\nJardunaldia abenduaren 16an izango da, Donostiako Miramar jauregian 08:45etik aurrera. Parte hartzea doakoa izango den arren, izen ematea nahitaezkoa da kontseilua@kontseilua.org helbidean edota 0034 943 591200 telefono-zenbakian.\nKontseiluko idazkari nagusiak eskerrak eman dizkio Hik Hasiri antolaketa teknikoaren ardura euren gain hartu dutelako, baita Eusko Jaurlaritzako Hezkuntza Sailari ere jardunaldi hauek diruz laguntzeagatik.\nhaur hezkuntza jardunaldia miramar jauregia\nMapak nazio batentzat\nHegazkintzako lau mito\nZer duzu buruan “Haur hezkuntzaren garrantzia euskararen jabekuntzan eta garapenean”-ri buruz\nANE OLAZABAL ARREGI 2011-12-01 11:49\nMiramarko Jrdunaldian parte hartu nahiko nuke


Aero Pilatesa ezagutzeko ate ireki saioak aste honetan - Arrasate - Goiena.eus\nAero Pilatesa ezagutzeko ate ireki saioak aste honetan\nXabi Gorostidi 2016-09-25 10:18\nArrasate Udaleko Kirol zerbitzuak denboraldirako honetarako berritasun nagusi bezala aurkeztu duen ekintza da. Hamaka antzerako batekin lagunduta pilatesa airean praktikatzeko balio duen modalitatea da. Martitzenean 17:30etan eta ostegunean 19:30etan egingo dituzte hurrengo saioak.\nAeropilatesa da Arrasateko Udalaren Kirol Zerbitzuak denboraldi honetarako prestatu dituen ekintzetatik berritasun nagusia. Modalitate honek pilates jorratzen baina modu muturrekoago batean, airean zintzilikatzeko aukerarekin.\nHorretarako sabaitik zintzilikatzen diren kulunka edo hamaka erabiltzen dira, eta modu horretan muskuluen eta lotailuen luzaketa sakonak egin daitezke. Horretaz gain, muskulu multzo ezberdinak indartzea lor daiteke gihar bolumena handitu gabe. Hala ere, kontzentrazioa eta arnasaren kontrola dira ariketa honen gako nagusiak.\nAeropilatesa praktikatzeak hainbat onura ekar ditzake. Horien artean, zirkulazio sistema aktibatzea, organismoa oxigenatzea eta estresa eta antsietatea baretzea aurkitzen dira. Adin guztietarako aproposa den kirola da, eta horregatik nagusi eta gaztetxoentzako ikastaroak antolatu dituzte.\nHauexek dira ordutegi eta prezioak:\nNagusien ikastaroa (Prezioa 23,00 euro)\nAstearteak: 15:00etan eta 17:30ean\nOstiraletan: 07:00etan eta 10:30ean.\nGaztetxoen ikastaroa: (Prezioa: 15,60)


Irekia Eusko Jaurlaritza - Gobierno Vasco :: Euskadiko abeltzaintza sektorea laguntzea helburu duen “minimis” laguntza lerro deialdia egitea proposatu du Eusko Jaurlaritzak\nEuskadiko abeltzaintza sektorea laguntzea…\nEusko Jaurlaritzak dirulaguntza lerroa jartzea proposatu die Euskal Autonomi Erkidegoko Aldundiei Euskadiko abeltzaintza-ustiategiei input-en kostuak direla eta sektoreak bizi duen krisi egoera gainditzen laguntzeko.\nPilar Unzaluk zuzentzen duen saileko Nekazaritza eta Abeltzaintza Zuzendaritzak Foru Aldundietako Abeltzaintza zuzendariak datorren asteartean, urriak 9, bilera batera deitu ditu euskal abeltzaintza sektoreak bizi duen egoera larria aztertzeko eta iritziak elkartrukatzeko eta irtenbideak bilatu ahal izateko.\nZehatz-mehatz, Eusko Jaurlaritzak minimis laguntzak proposatu nahi ditu zeinekin abeltzaintza ustiategiak gaur egun, eta azken hilabetetan are gehiago, duten karga ekonomikoa gutxitu ahal izateko. Gasoilaren, pentsuen, elektrizitatearen, abonuen eta fitosanitarioen prezio igoerak egoera guztiz okertu du\nDirulaguntza horiek, Europar batasuneko minimis erregimenera lotuko lirateke –Euskadiko gobernuak eta hiru aldundiek % 50 jarri beharko lukete, eta ustiategi bakoitzak, 3 urtetan, 7.500 euro gehienez jaso ahal izango lituzke.\n2009ko urrian, Eusko Jaurlaritzako 800.000 euroko minimis dirulaguntza lerro deialdi bat onartu zuen eta, horri esker, onuradun bakoitzak 3.750 euro jaso ahal izan zituen, horrela Europar Batasunak legezko jotzen zuen gehienezko laguntza, zegokion foru aldundiak ordaindu zezan.\nDatorren astearteko bileran, dirulaguntza horiek bideratu ahal izateko Euskadiko administrazio publiko guztien bateratzea edo adostasuna aztertuko da.\nSegurtasun Sailak A-625 errepideko radarra konponduko du, prebentzio- eta disuasio-neurri gisa\nEusko Jaurlaritzak GFAri berrikuntza politikan estrategia falta eta defizit instituzionala egotzi dizkio


Tokiko Garapeneko teknikaria\nGure herrian jorratu diren tokiko garapeneko prozesu gehien-gehienek, denek ez esatearren, eredu kapitalista sustatu dute, gure lurraldeetako enpresa kapitalisten lehiakortasuna azkartzera mugatu direlarik, ezinezkoa den garapen eredua bultzatzera, alegia.\nEgungo eredu sozioekonomikoari (kapitalismo-patriarkal-koloniala) giza aurpegia jartzea ez da posible, ez herri eta ez eskualde bakar batean. Ez hemen, eta ez han. Ez gaur, eta ez bihar. Hau ez da iritzi politiko bat, eremu guztietatik iristen zaizkigun ebidentziak pentsamendu kritiko eta materialista minimo batekin aztertzetik begiztatzen zaigu. Aspaldi da akademia kritikoak kapitalismoak aurkezten dituen egiturazko hiru kontraesan nagusi identifikaturik dituela:\n1. Kontraesan ekologikoa: Joan zen uztailaren 29an agortu genituen Lurrak urte bakoitzerako eskaintzen dizkigun baliabide guztiak. Egun horretatik aurrera erabiliko ditugunak beste latitude batzuetan bizi direnen edota etorkizuneko belaunaldien bizkar eskuratuko ditugu.\n2. Kontraesan soziala: ekonomia feministak argiki erakusten duen moduan kapitalismoa ez da posible lan erreproduktiborik gabe, historikoki eta gaur egun ere, ia osoki emakumeek egiten dituzten eta ordainduak ez diren lan horiek guztiak gabe.\n3. Kontraesan ekonomikoa: aberastasunaren etengabeko kontzentrazioak eta irabazien tasaren etengabeko jaitsierak ezinezkoa egiten du birbanaketa ekonomikoa ahalbidetzen zuen gaindikina. Hau da, ezinezkoa da Bigarren Mundu Gerraren ostean leku gutxi batzuetan izan zen ongizate estatuaren jarraipena. Eta honen ondorioak jada nabariak dira: txaleko horiak Frantzian, eskuineko populismoaren gorakada Europan eta AEBetan, politika austerizidak, eta abar.\nKapitalismoaren kontraesan hauen guztien agerpen sinkronizatuak egiturazko krisi baten aurrean kokatu gaitu, ondorio anbiental, sozial, politiko eta ekonomiko determinanteak dituen eta atzera bueltarik ez duen krisi sistemiko baten aurrean, alegia. Horrela bada, ezinbestekoa zaigu gure garapen eredua irauli eta trantsizio ekosozial(ista) eta feminista uztartzen hastea. Eta hori, esan gabe doa, ezinezkoa da ekonomia pribatua indartuz edo gure enpresa eta mikroenpresen lehiakortasuna sustatuz egitea.\nEdonola ere, gure herrian jorratu diren tokiko garapeneko prozesu gehien-gehienek, denek ez esatearren, eredu kapitalista sustatu dute, gure lurraldeetako enpresa kapitalisten lehiakortasuna azkartzera mugatu direlarik, ezinezkoa den garapen eredua bultzatzera, alegia.\nTokiko garapena, ekonomistek hala uste duten arren, ez da garapen ekonomikora bakarrik mugatzen, baizik eta jendartearen autoeraketa sustatzea du helburu. Horrela, bada, zein da tokiko garapenaren zeregin nagusia? Bada jendarte eredu zehatz baterako egitura sozial, kultural, politiko eta ekonomiko koherenteak sustatzea, eskala guztietarako (tokikoa, lurraldekoa, autonomikoa, estatala, europarra eta mundiala) jardunbide integral eta koherenteak jorratuz.\nEta beraz, tokiko garapena eraldatzailea izan behar da? Bai, ezinbestean. Eta tokiko garapena eraldatzailea izan behar bada, ekonomia sozial eta eraldatzaileko egitasmoak sustatzera soilik mugatu behar da? Ez inola ere ez, baina hauek agendaren zentrora ekarri behar ditu, ezinbestean.\nIkusten denez, enpleguaren sustapenetik askoz ere harago doan jarduera esparru bat da tokiko garapena. Zehazki, hasieran aipatutako hiru kontraesan horiek gainditu, eta egun bizi dugun krisi sistemikoari irtenbide justu, jasangarri eta demokratikoa erdiestea izan behar da tokiko garapen eraldatzailearen zeregin nagusia. Bere baitan dituen limitazio guztien jabe izanik, baina tokian-tokian eragin gabe irtenbiderik ez dagoela argi eta garbi edukiz.\nHorrela, bada, tokiko garapenerako eredu berri bat behar dugu, eredu kapitalista eta honek dakarren kontzertazio publiko-pribatua gainditu, eta gobernantza publiko-komunitario-kooperatiboan oinarrituko den garapenerako eredu iraunkor, demokratiko eta postkapitalista bat sustatuko duena, eta gaur bihar baino hobe.\nGobernantza publiko-komunitario-kooperatiboak hiru erpin edo subjektu nagusi ditu:\n1. Administrazio publikoa: bere zeregin nagusia garapenerako baliabideen jabetza eskuratu (publifikazioa) eta hauen atzipen unibertsal, ekitatibo eta demokratikoa sustatzea da: Lurra, oinarrizko hornidurak eta ekoizpenerako baliabide estrategikoak denon eskura jartzea, alegia.\n2. Komunitateak: publikoak diren ekoizpenerako baliabide hauen planifikazio estrategikoa egin behar du. Garapena jendartearen mesedetan egiteko irizpide nagusiak finkatu behar ditu.\n3. Kooperatiboa: publikoak diren ekoizpenerako baliabideak, komunitateak markatutako norabidean dinamizatzeko helburuarekin modu kolektibo, ekitatibo eta demokratikoan erabili behar dira, eta sortzen diren irabaziak komunitatearen esku utzi, aberastasunaren sozializazioa helburu.\nTokiko garapen eraldatzaileak burujabetza prozesuak sustatu behar ditu, sektore estrategikoen jabetza publiko, planifikazio komunitario, eta kudeaketa kooperatiboan oinarrituko diren burujabetza sektorialak (elikadura, energia, finantzak, lana, teknologia, kultura…) lurraldean artikulatuz, eta eskala ezberdinetan egikarituko diren burujabetza territorialak sustatuz. Auzoko eskalan hasi, eta Euskal Herriaren burujabetza prozesua materialki egikarituz.\nZergatik ez Oñatiko eredu energetikoa Euskal Herrira hedatu eta Euskal Herria burujabetza energetikorantz bideratu? Zergatik ez Errigora, Laborantza Ganbera, Labore, Elika eta Ereindajan bezalako esperientziak sistematizatu eta Euskal Herriko elikadura burujabetzarantz pausoak eman? Zergatik ez dirua iparraldeko Eusko monetara pasa, desjabetu diguten Kutxabank-etik atera eta Fiare eta KOOP57 bezalako entitate finantzario propioen bidez Euskal Herriko moneta-finantza burujabetzan sakondu?\nZergatik ez Azpeitiko San Agustineko ereduari jarraituz, baliabide kultural publikoen planifikazio komunitarioa eta kudeaketa kooperatiboa hedatuz, Euskal Herriko burujabetza kulturala ipartzat hartu?\nEgun, ehunka dira hemen eta orain eredu postkapitalista bat prefiguratzen duten esperientzia ekonomiko, politiko eta sozialak. Gure esku dago hauek guztiak artikulatu eta tokiko garapen eredu propio bat eraikiz kapitalismoaren kontraesanak gaindituko dituen Euskal Herri burujaberantz bideratzen hastea. Gaur, bihar baino hobe.


Eguraldi lainotua hobe - Ahotsak.eus\nEguraldi lainotua hobe\nEguraldi lainotua hobe Eguraldiari asko begiratzen zioten. Lainotuta zegoenean, ez ziren hegazkinak etortzen. "Vía trimotor" deitzen zitzaion zeruari eguraldia garbi ikusten zenean (hiru motor zituztelako etsaien hegazkinek). Eibar alemanek bonbardatzen zuten normalean. Hegazkin motak aipatzen ditu. Durango bonbardatu zutenak hegazkin italiarrak izan ziren.\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan EIB-046-008 kodeko bideoa nahi duzula aipatzea: ahotsak@ahotsak.eus\nEguraldiari asko begiratzen zioten. Lainotuta zegoenean, ez ziren hegazkinak etortzen. "Vía trimotor" deitzen zitzaion zeruari eguraldia garbi ikusten zenean (hiru motor zituztelako etsaien hegazkinek). Eibar alemanek bonbardatzen zuten normalean. Hegazkin motak aipatzen ditu. Durango bonbardatu zutenak hegazkin italiarrak izan ziren.\n-Eta egualdixari be begiratzen jakon, ez, egualdixa abioiak eta..?\n-Agustin: Egualdixa frentian egon gendenian laiñotsua nahi izaten genduan egon zeiñ, abioirik ez zeiñ etorri. Laiño [antzian]. Egualdixa be onakin txarra.\n-B: Harek gerrako lelengo urtiak ein zebana horixe izan zuan: laiñorik ez! Laiño gitxi. Edurra, honek esan dau, ezta, hasieran, baiña gero gehixao ez zeban eiñ negu guztian. Beti beti garbi, beti garbi. Izena ipiñi jakon: "Día trimotor". Hiru motorrekuak zian ba orduan etortzen zianak botatzera. "Día trimotor" esaten jakuan garbi ikusten zanian egualdixa. Goiz-goizian akabo.\n-Badatoz. Hamen Eibarren eta bonbardeatzen zebenak ze zian, italianuak ero alemanak ero?\n-A: Alemana, alemanak.\n-B: Bonbarderuak alemanak. Italianuak pe egon zittuan. Durango bonbardeau zebenak italianuak zittuan, Saboia zittuan. Alemanak, berriz, bixak, Stuck-ak eta Mezerrezmitak (Messerschmitt). Mezerrezmitak zian kazak, eta bestiak zian bonbarderuak\nEibartarrak Zaldibarren errefuxiatuta\nBonbardaketak ama Durangon harrapatu zuen\nIa hiru urte eta erdi soldadutzan\nAbioi batek metrailatu zuen Patxi\nIzebak gerran bizitako egoera garratzak